மகாதீர் பதவி விலகவும் அன்வார் பதவியேற்கவும் வலியுறுத்தி தலைநகரில் பதாதைகள்.

கோலாலம்பூர்,

பிரதமருக்கு எதிராக நம்பிக்கையில்லா வாக்கெடுப்பு வதந்திகளை அடுத்து நேற்று காலை தலைநகரின் பலபகுதிகளில் துன் டாக்டர் மகாதீர் முகமட் பதவி விலகவும் அவருக்கு பதிலாக டத்தோஸ்ரீ அன்வார் இப்ராஹிம் பதவியேற்கவும் வலியுறுத்தும் பதாகைகள் காணப்பட்டன. அவ்வாறான கோரிக்கை நட வடிக்கை எதிர்தரப்பின் செயல் என பிகேஆர் தகவல் தொடர்புப் பிரிவு தலைவர் பாஹ்மி பட்ஸில் கூறினார்.

Read More: Malaysia Nanban Tamil Daily on 21.2.2019


தடுப்புக் காவலில் மரணங்கள் தொடர்கிறது.

பெட்டாலிங் ஜெயா, நாட்டிலுள்ள அனைத்து போலீஸ் தடுப்புக் காவல்களிலும், விசாரணை அறைகளிலும் முறையாக இயங்கும் ரகசிய கேமராக்கள் பொருத்தப்படுவதை உறுதி செய்ய அரசாங்கம் நடவடிக்கை எடுக்க வேண்டும் என்று ஜ.செ.க வலியுறுத்தியுள்ளது.போலீஸ் தரப்பில் பல்வேறு வாக்குறுதிகள் அளிக்கப்பட்ட போதிலும், இவ்வாண்டு மட்டும் இதுவரை அறுவர் போலீஸ் தடுப்புக் காவலில் மரணமடைந்துள்ளனர். ஆனால், அதற்கு பொறுப்பானவர்கள் மீது இது வரை நடவடிக்கை எடுக்கப்படவில்லை என்று பத்து காவான் தொகுதி நாடாளுமன்ற உறுப்பினர் கஸ்தூரி பட்டு நேற்று கூறினார். பண்டார் பாரு கிள்ளான் போலீஸ் நிலையத்தில் வைக்கப்பட்டிருக்கும் ரகசிய கேமராக்கள் போலியானவை என்று போலீஸ் அதிகாரி ஒருவர் பகிரங்கப் படுத்தியது தொடர்பில் அவர் கருத்துரைத்தார்.ஒரு பணியாளருக்குச் சொந்தமான பொருட்களை மற்ற பணியாளர்கள் எடுப்பதை தவிர்ப்பதற்காகவே அந்த ரகசிய கேமராக்கள் பொருத்தப்பட்டன என்று பாலமுருகன் மரணம் தொடர்பான விசாரணையில் சாட்சியமளித்த ஏ.எஸ்.பி ஹரூண் அபு பக்கார் கூறியிருந்தது குறிப்பிடத்தக்கது. அனைத்து தடுப்புக் காவல்களிலும் கைதிகளின் பாதுகாப்பை உறுதி செய்ய சிறப்புக் குழு அமைக்கப்படும் என்று 2013-இல் புக்கிட் அமான் நிர்வாக இயக் குநராக இருந்த மொர்தாட்ஸா நசரீன் உறுதியளித்ததை கஸ்தூரி நினைவுறுத்தினார். ஜிஞ்சாங், ஷா ஆலம், இந்திரா மக்கோத்தா குவாந்தான், பாயான் பாரு, கோத்தா கினபாலு ஆகிய போலீஸ் நிலையங்களில் ரகசிய கேமராக்கள், இண்டர் காம் இணைப்புகள், ஒரு வழக்கறிஞர் அறை, ஒரு நீதிமன்ற அறை, ஒரு கட்டுப்பாட்டு அறை, அடையாள அணிவகுப்பு அறை, ஓய்வெடுக்கும் அறை, உணவருந்தும் அறை என எல்லா வசதிகளும் ஏற்படுத்தித் தரப்படும் என்றும் அவர் வாக்குறுதி அளித்ததாக கஸ்தூரி பட்டு குறிப்பிட்டார்.இந்த வாக் குறுதிகள் நிறைவேற்றப்பட்டனவா என்று அவர் கேள்வி எழுப்பினார்.


பல்லாயிரக்கணக்கான மக்களின் எழுச்சியாக ஆரம்பமான எழுகதமிழ் பேரணி!

பல்லாயிரக்கணக்கான பொதுமக்களின் பங்களிப்பில் மிகவும் எழுச்சியாக எழுகதமிழ் பேரணி ஆரம்பமாகியுள்ளதுதமிழ் உணர்ச்சி மிக்க கோசங்களை எழுப்பியவாறு பொதுமக்கள் பேரணியில் பங்கு பற்றியுள்ளனர். பிறந்த மண்ணே எமது வாழ்விடம், ஒற்றையாட்சி தீர்வல்ல..சமஷ்டி அடிப்படையிலான ஒரு கூட்டாட்சியே எமக்கு தேவை, கிழக்கிலும் வடக்கிலும் உள்ள பல்கலைக்கழகங்கள் மற்றும் உயர்கல்வி நிறுவனங்களில் இனவாத மேலதிக்கத்தை நிறுத்துவதை வலியுறுத்துகின்றோம் போன்ற வாசகங்கள் பொறிக்கப்பட்ட பதாதைகளைத் தாங்கியவாறும் எழுக தமிழ் பேரணியில் பொதுமக்கள் கலந்துகொண்டுள்ளனர்.


சிலாங்கூர் மாநில கல்வி இலாகாவின் உதவி இயக்குநராக நியமனம் பெற்ற செங்குட்டுவனின் பதவி பறிப்பு.

கோலாலம்பூர்,

சிலாங்கூர் மாநில கல்வி இலாகாவின் தமிழ்மொழிப் பாடத்திட்டத்தின் உதவி இயக்குநராக நியமனம் பெற்ற ஆசிரியர் செங்குட்டுவன் வீரனின் பதவி நேற்று பறிக்கப்பட்டது. கல்வித் துறையில் நீண்ட காலமாகப் பரந்த அனுபவத்தை கொண்டிருப்பவராக ஆசிரியர் செங்குட்டுவன் விளங்குகிறார்.சிலாங்கூர் மாநில கல்வி இலாகாவில் காலியாக இருந்து வந்த தமிழ்மொழிப் பாட உதவி இயக்குநர் பதவிக்கான நேர்முக பேட்டி அண்மையில் நடைபெற்றது. இதில் கலந்துகொண்ட 7 ஆசிரியர்களில் செங்குட்டுவன் தேர்வு செய்யப்பட்டதுடன் கடந்த வெள்ளிக்கிழமை அவருக்கான நியமனக் கடிதமும் வழங்கப்பட்டது.

Read More: Malaysia Nanban Tamil Daily on 18.4.2019


போலீசாரை தாக்க முயன்ற மூன்று அந்நிய நாட்டவர்கள் சுட்டு கொலை!

சிப்பாங், போலீசாரை தாக்க முயன்ற மூன்று அந்நிய நாட்டவர்கள் டிங்கில் ஜெண்டராம் ஹர்மோனி குடியிருப்பு பகுதியின் அருகில் துப்பாக்கியால் சுட்டு கொல் லப்பட்டனர். சிலாங்கூர் மாநில தீவிர குற்றவியல் பிரிவினர் (டி9) மேற்கொண்ட ஓப்ஸ் ரந்தாவ் சிப்பாங் எனும் அதிரடி நடவடிக்கையில் இம்மூவரும் அதிகாலை 4 மணியளவில் சுட்டுக் கொல்லப்பட்டுள்ளனர். சோதனை நடவடிக்கையில் ஈடுபட்ட அதிகாரிகள் கருப்பு நிற ஆடையில் மூவரை குடியிருப்பு பகுதிக்கு பின்னால் உள்ள காட்டு பகுதியில் கண்டுள்ளனர். சந்தேகத்தின் அடிப்படையில் அவர்களை சோதனை செய்ய முயன்றபோது, அவர்கள் போலீசாரை தாக்க முயன்றதுடன் பாராங் கத்தியை கொண்டு மிரட்டியுள்ளனர். போலீசாரின் எச்சரிக்கையை மீறி அம்மூவரும் பாராங் கத்தியை கொண்டு அதிகாரிகளை தாக்க முயன்றதால் அவர்களை போலீசார் சுட்டுக் கொன்றுள் ளனர். பலியானவர்களை சோதனை செய்ததில் பாராங் கத்திகள், வீட்டை உடைப்பதற்கான கருவிகள் ஆகியவை பறிமுதல் செய்யப்பட்டுள்ளன. அவர் கள் இங்குள்ள வீட்டை உடைத்து கொள்ளையிடுவதற்காக வந்தவர்கள் என நம்புவதாக சிப்பாங் மாவட்ட போலீஸ் படைத் தலைவர் அப்துல் அஸிஸ் அலி தெரிவித்தார்.


2016  பாராலிம்பிக் பாராலிம்பிக் போட்டியின்  சிறந்த பயிற்றுநராக ஜெகநாதன் தேர்வு

கோலாலம்பூர் - நாட்டின் மாற்றுத்திறனாளி (பாராலிம்பிக்) விளையாட்டாளர்களுக்கு பயிற்சி அளித்து வரும் ஆர்.ஜெகநாதன் தேசிய சிறந்த பயிற்றுநராக தேர்வு செய்யப்பட்டு கௌரவிக்கப்பட்டுள்ளார். 2016 இல் நடைபெற்ற ரியோ பாராலிம்பிக் விளையாட்டுப் போட்டிகளில் மூன்று தங்கப்பதக்கங்களை மலேசியாவிற்கு பெற்றுத் தந்த பாராலிம்பிக் குழு வின் வெற்றிக்கு வித்திட்டவர் ஜெகநாதன் என்பது குறிப்பிடத்தக்கது. சிறந்த பயிற்றுநர்கள் தேர்வு வரிசையில் இடம்பெற்ற மேலும் மூவரை தோற்கடித்து ஜெகநாதன் வெற்றிக் கேடயத்தையும், சான்றிதழ் மற்றும் வெ.5,000 ரொக்கத்தையும் தட்டிச்சென்றுள்ளார்.


கொரிய காதலியை கரம் பிடித்தார் டோணி

ஏர் ஆசியா குழுமத்தின் தலைமை  செயல்முறை அதிகாரி டான் ஸ்ரீ  டோனி   பெர்னாண்டஸ்  தனது கொரிய காதலி குளோவை திருமணம்  புரிந்து கொண்டார். பிரான்சில் அவர்களின் குடும்ப உறுப்பினர்கள், அணுக்கமான நண்பர்கள் முன்னிலையில் நடைபெற்றது. திருமணம் சம்பந்தமான படங்கள் சமூக  வலைத்தளத்தில்   வலம் வந்தது. மணமகன்  கோட் சூட் உடையில்   வீற்றிருந்தார்.

மணமகள் வெண்ணிற  ஆடையில்  வீற்றிருந்தார். இவர்கள்  இருவரும் இரண்டு ஆண்டுகளுக்கு  மேலாக காதலித்து வந்தனர். இருபது வயதிற்கு மேற்பட்ட மணமகள் குளோ சற்று  அடக்கி வாசிப்பர்  இவரின்  ஆக இறுதியான  பெயர் கூட குடும்ப உறுப்பினர்களுக்கும் நெருங்கிய நண்பர்களுக்கும் மட்டுமே தெரியும்.

ஏர் ஆசியா  தலைவரும் டியுன் குரூப்  தலைமை செயல்முறை  அதிகாரியுமான கமாரூதின்  பெரானுன், சிஐஎம்பி  குரூப் தலைவர் நஷிர் ரசாக், முன்னாள் அனைத்துலக  வாணிபம், தொழில்துறை  அமைச்சர் டான் ஸ்ரீ ரபிடா அஸிஸ் ஆகியோர்  திருமண வைபவத்திலும்  விருந்துபசரிப்பிலும் கலந்து கொண்ட பிரமுகர்கள் என்பது குறிப்பிடத்தக்கது.


ஆண்மைக்குறைவு ... குழந்தையின்மை -Part -2

ஒரு டெஸ்ட் டியூபில் பெண்களின் கருமுட்டைகளில் உயிரணுக்களை செலுத்தி எம்ரியோஸ்கோப்பி கருவியில் பாதுகாப்பாக வைக்கப்படுகிறது. கருவும்உயிரணுவும் இணைந்து எம்ரியோக்கள் உருவான பிறகு மூன்றாவது நாள் அல்லது ஐந்தாவது நாளில் எம்ரியோ மனை வியின் உடலில் செலுத்தப்படுகிறது. ஐ.வி.எஃப் முறையிலும் ஒரே சுழற்சியில் வெற்றிகரமாக குழந்தை பிறந்துவிடும் என சொல்ல முடியாது. இரண்டு மூன்று சுழற்சிகள் கூட தேவைப்படலாம். இம்முறையிலான சிகிச்சையில் 45 -55 % வரை குழந்தை பிறக்கிறது. சில சமயங்களில் கணவர் ஆரோக்கியமாக இருந்து மனைவியின் சினைப்பையில் கோளாறு, கரு முட்டை எடுக்க முடியாத நிலை, ஆன்டி முலேரியன் ஹார்மோன் மிக குறைவாக இருக்கும் சூழ்நிலை போன்றவற்றில் இன்னொரு பெண்ணிடம் இருந்து கருமுட்டையைத் தானமாக பெற்று, கணவரின் உயிரணுவைச் சேர்த்து டெஸ்ட் டியூப் மூலம் எம்ரியோ உருவாக்கி மனைவியின் கர்ப்பப்பையில் வைத்துவிடலாம். இதற்கு 'டோனர் ஊசைட் ப்ரோக்ராம்' எனச்சொல்வார்கள். பொதுவாக பெண்களுக்கு கர்ப்பப்பையில் பெரிய அளவில் கோளாறு இருந்தாலோ, கர்ப்பப்பை சரியாக வளர்ச்சி அடையவில்லை என்றாலோ, அந்த பெண்ணால் கர்ப்பிணியாக முடியாது என்பதே நிதர்சனம். ஆனால் பல பெண்கள் இதை ஏற்றுக்கொள்ளும் மனப்பக்குவத்தில் இருப்பதில்லை. கருத்தரிப்பு மையங்கள் கர்ப்பப்பை சரி யில்லை எனில் குழந்தை பிறக்க வாய்ப்பு இல்லை என்பதை வெளிப்படையாக சொல்லித்தான் ஆகவேண்டும், கர்ப்பப்பை சரி இல்லாத பெண்களுக்காக உருவான முறை தான் சர்ரோகசி என சொல்லப்படும் 'வாடகைத்தாய்' முறை. கணவரின் உயிரணு மற்றும் மனைவியின் முட்டை அல்லது கருமுட்டையைத் தானமாக பெற்று டெஸ்ட் டியூப் முறையில் எம்ரியொ உருவாக்கி இன்னொரு பெண்ணின் கர்ப்பப்பையில் வைத்து கருவை வளரவைப்பதே வாடகைத்தாய் முறை. கணவர், மனைவி இருவருக்கும் பிரச்னை எனில் உயிரணு மற்றும் கருமுட்டை இரண்டையும் தானமாகப் பெற்றும் வாடகைத்தாய் முறையில் குழந்தைப் பெற வழி இருக்கிறது" என குழந்தைப்பேறுக்கான சிகிச்சை முறைகள் பற்றி விளக்கமாகச்சொன்ன டாக்டர் தாட்சாயினி, "தாமதமாக திருமணம் செய்வது, குழந்தையை தள்ளிப்போடுவது போன்றவையும் இன்பெர்டிலிட்டி வருவதற்கு முக்கிய காரணங்கள். பொதுவாக பெண்கள் கருத்தரிப்பதற்கு 20 - 30 சிறந்த வயது" என்றார். குழந்தையின்மைக்கான காரணங்கள் குறித்து மூத்த பாலியல் மருத்துவரான டாக்டர் நாராயண ரெட்டி: "முதலில் ஆண்கள், பெண்கள் இருவருமே நல்ல ஆரோக்கியத்துடன் இருக்க வேண்டும். ஆண்களைப் பொறுத்தவரையில் எவ்வளவு உயிரணுக்கள் இருக்கின்றன என்பதும், உயிரணுவின் அவையமைப்பு, உயிரணு வின் இயக்கம் ஆகிய மூன்றும் முக்கியம். பிறவிக்குறைபாடு, கதிர்வீச்சு மிகுந்த இடங்கள், அதிக வெப்பம் நிலவும் பகுதிகளில் வேலை செய்வது போன்றவை உயிரணுக்களைப் பாதிக்கலாம். ஆணுறுப்பு பகுதிகளில் ஏற்படும் தொற்றுகள் போன்றவை ஆண்களைப் பாதிக்கும் காரணிகள். பெண்களைப் பொறுத்தவரையில் அவர்களுக்கு ஒவ்வொரு மாதமும் ஒரு கருமுட்டை கர்ப்பப்பைக்கு வர வேண்டும். கர்ப்பப்பை ஆரோக்கியமாக இருக்க வேண்டும். கருமுட்டை வரும் சமயங்களில் உறவில் ஈடுபடவேண்டும். பெண்களுக்கு கருக்குழாயில் எதாவது பிரச்னை ஏற்பட்டால் அடைப்பு ஏற்பட்டு கரு உருவாகாது. சினைப்பை நீர்க்கட்டிகள், ஹார்மோன் பிரச்னைகள், ஜனன உறுப்பு சுத்தமின்மை போன்றவற்றால் பொதுவாக கரு உருவாவதில்லை. ஒரு சிலருக்கு உயர் ரத்த அழுத்தம், காசநோய், சிறுநீர்ப் பாதையில் தொற்றுகள் ஏற்பட்டாலும் கரு உருவாகாமல் போகலாம். இவை மட்டுமின்றி வேறு சில காரணங்களாலும் கரு உண்டாகாமல் போகலாம். திருமணம் செய்வதன் நோக்கமே ஆணும், பெண்ணும் இணைந்து உடல் சுகத்தை அனுபவித்து, ஒருவருக்கு ஒருவர் அனுசரணையாக சந்தோஷமாக நீண்டகாலம் வாழ வேண்டும் என்பதுதான். குழந்தைப்பேறு என்பது திருமணத்தின் ஒரு பகுதி மட்டும் தான். வெறுமனே குழந்தை பெற்றுக் கொள்ள திருமணம் செய்ய வேண்டிய அவசியமே இல்லை. நவீன சிகிச்சை முறைகளில் இணையுடன் உறவில் ஈடுபடாமலே குழந்தை பெற்று கொள்ள முடியும். எனவே திருமணம் எனும் பந்தத்தை உணர்ந்து முதலில் சந்தோஷமாக இருக்க வேண்டும். குழந்தைக்காக எதிர்பார்த்து மட்டும் இணையுடன் சேரக்கூடாது. ஒரு பெண் கர்ப்பம் தரிப்பது என்பதே ஒரு விபத்துதான் . ஏனெனில் எந்த சமயத்தில் ஒரு பெண் கர்ப்பம் தரிப்பார் என யாராலும் கணிக்க முடியாது. ஆணுக்கு ஆண்மை, பெண்ணுக்கு பெண்மை என்பது குழந்தைப் பெறுவதை மட்டும் வைத்துச் சொல்லமுடியாது என்பதை புரிந்துகொள்ளவேண்டும். முப்பது வயதுக்குள் இருப்ப வர்கள் திருமணமான உடனே குழந்தை உருவாக வேண்டும் என எதிர்ப்பார்ப்பது தவறு. திருமணம் ஆகி சந்தோ ஷமாக இருந்தும் ஒரு வருடம் கழித்தும் குழந்தை இல்லை என்றால் மருத்துவமனைக்கு வரலாம். முப்பது வயதைத் தாண்டியவர்கள் ஆறு மாதத்துக்குப் பின்னர் மருத்துவரைச் சந்திக்கலாம். திருமணம் ஆவதற்கு முன்னரே தனக்கு குழந்தைப் பேறு கிடைக்காதோ, தான் தகுதியற்றவனோ என்பது போன்ற எதிர் மறை எண்ணங்களைத் தவிருங்கள். உங்களுக்கு பாலியல் தொடர்பான சந்தேகங்கள் ஏற்பட்டால் அதற்கான சரியான விடைகளை மருத்துவர்களைச் சந்தித்து தெரிந்து கொள்ளுங்கள். மன அழுத்தமும், தவறான வாழ் வியல் முறையுமே குழந்தைப்பேறின்மை பிரச்னைக்கு காரணம். மனம் விட்டுப் பேசினாலே பாதி கோளாறுகள் சரியாகிவிடும் என தெளிவாக விளக்கிய டாக்டர் நாராயண ரெட்டி குழந்தைப்பேறுக்கு சில வழிகளையும் சொன்னார். குழந்தைப்பேறு பிரச்னை தவிர்க்கும் வழிகள்... 1. சரியான உடல் எடையை பராமரிக்க வேண்டும், 2. நன்றாக உறங்க வேண்டும் 3.காய்கறிகள், கீரைகள், பழங்கள் போன்ற ஊட்டச்சத்துக்கள் நிறைந்த சமச்சீர் உணவுகளைச் சாப்பிடவேண்டும். 4. மன அழுத்தத்தை தவிர்க்கவும். 5. சிகரெட், மதுப்பழக்கத்துக்குத் தடை போடுங்கள். 6. நல்ல சுற்றுப்புறச்சூழலை உருவாக்க முயற்சி செய்யுங்கள். 7. ஃபாஸ்ட் புட் முதலான குப்பை உணவுகளை தவிர்க்கவும். 8. ஜனன உறுப்புகளை சுத்தமாக வைத்திருக்கக் கற்றுக்கொள்ளுங்கள் 9. தேவையற்ற பயமோ, பதற்றமோ நிச்சயம் வேண்டாம். எந்த சந்தேகம் இருந்தாலும் ரகசியமாக தவறான தீர்வை நாடாமல், நல்ல மருத்துவரை அணுகி ஆலோசனைப் பெறுங்கள் என்றார். நன்றி: விகடன்


சின்னமாவுக்கு கிடைத்த வெற்றி!

சசிகலா தரப்பைச் சேர்ந்த எடப்பாடி பழனிச்சாமியை ஆளுநர் வித்யாசாகர் ராவ் இன்று பதவியேற்க அழைப்பு விடுத்துள்ளார். இது சசிகலாவுக்கு கீடைத்த வெற்றி என லோக் சபா துணை சபாநாயகர் தம்பிதுரை தெரிவித் துள்ளார். சசிகலாவுக்கும், ஓபிஎஸ்க்கும் இடையே ஏற்பட்ட மோதலால் தமிழகத்தில் கடந்த 10 நாட்களாக முதல்வர் யார் என்ற குழப்பம் நிலவி வந்தது. இந்நிலையில் எடப்பாடி பழனிச்சாமியை ஆட்சியமைக்க ஆளுநர் வித்யாசாகர் ராவ் இன்று அழைப்பு விடுத்தார். இதையடுத்து இன்று மாலை பதவியேற்கவுள்ளார். இந்நிலையில் கூவத்தூர் ரிசார்ட்டில் அதிமுக எம்பியும் லோக்சபா துணை சபாநாயகருமான தம்பிதுரை இன்று செய்தியாளர்களிடம் பேசினார். அப்போது இது தர்மத்தின் வெற்றி என்று அவர் கூறினார். அதிமுக ஆட்சி தொடரும் என்றும் தம்பிதுரை கூறினார். தமிழக மக்களின் நலனுக்காக அதிமுக தொடர்ந்து பாடுபடும் எனவும் தம்பிதுரை தெரிவித்தார். ஜெயலலிதா வழியில் ஆட்சித் தொடரும் என்று கூறிய தம்பிதுரை இது சசிகலாவுக்கு கிடைத்த வெற்றி என்றும் கூறினார். தம்பிதுரையின் இந்த பேச்சு சசிகலாவை வெறுக்கும் அதிமுக அடிமட்ட தொண்டர்களிடையே கொந்தளிப்பை ஏற்படுத்தியுள்ளது.


வேதாந்தா ஆலையில் குழப்பத்தை ஏற்படுத்தியது சர்வதேச சதிகாரர்கள்: பாபா ராம்தேவ்

வேதாந்தா ஆலையில் குழப்பத்தை ஏற்படுத்தியது சர்வதேச சதிகாரர்கள் என பாபா ராம்தேவ் தெரிவித்துள்ளார்.

இந்தியாவைச் சேர்ந்த யோகா குரு பாபா ராம்தேவுக்கு லண்டனில் இருக்கும் மேடம் துஸாட்ஸ் அருங்காட்சியகத்தில் மெழுகு சிலை வைக்கப்பட உள்ளது. இதற்காக லண்டன் சென்ற அவர், அங்கு வேதாந்தா நிறுவன தலைவர் அனில் அகர்வாலை சந்தித்து பேசியுள்ளார். இந்த சந்திப்பு குறித்து தனது டிவிட்டர் பதிவில் அவர் கூறியதாவது,

"லண்டன் பயணத்தின் போது, வேதாந்தா நிறுவன தலைவர் அனில் அகர்வாலை சந்தித்து பேசினேன். லட்சக்கணக்கான வேலைவாய்ப்புகள் மற்றும் பொருளாதார வளம் ஆகியவற்றை உருவாக்குவதன் மூலம் தேசத்தைக் கட்டமைக்கும் பணியில் அவரது பங்களிப்பை நான் வணங்குகிறேன்.
சர்வதேச சதிகாரர்கள் இந்தியாவின் தெற்கில் வேதாந்தாவின் ஆலையில் அப்பாவி உள்ளூர் மக்களைப் பயன்படுத்தி குழப்பத்தை ஏற்படுத்தியுள்ளனர். இத்தகைய தொழிற்சாலைகள் நாட்டிற்கான தொழில் வளர்ச்சி கோயில்களாகும் அவை மூடப்படக்கூடாது" என்று கூறியுள்ளார்.


ஜெலுத்தோங் அறங்காவலர் வாரிய சொத்துக்கள் இந்தியர்களுக்கே!

ஜெலுத்தோங் பகுதி இந்திய மக்களுக்கென உருவாக்கப்பட்ட அறம் வாரிய சொத்துகள் அப்பகுதி இந்திய மக்களின் நலனுக்கே சென் றடைய வேண்டும் எனவும் அறங்காவலராக இருந்த மு.சுப்பிரமணியம் அதிகார துஷ் பிரயோகம் புரிந்துள்ளார் எனவும் பினாங்கு உயர் நீதிமன்றம் தீர்ப்பை வழங்கியது. மக்களுக்காக உருவாக்கப்பட்ட அறத்தை தன் நலத்திற்காக மு.சுப்பிரமணியம் உரிமை கொண்டாடியதை எதிர்த்து ஜெலுத்தோங் இந்தியர்களின் சார்பில் அவர் மீது வழக்கு தொடுத்தனர். கடந்த 1896ஆம் ஆண்டு தொடங்கப்பட்ட அறத்தில் ஜெலுத்தோங் பகுதி மக்களுக்கு ஒரு கோவிலும் ஓர் இடுகாடும் இருக்க வேண்டும் என எழுதப்பட்டிருந்தது. நாளடைவில் அறங்காவலர்கள் இறந்து விட்ட நிலையில் உயிரோடு இருந்த முத்தையா தேவர் தான் இறப்பதற்கு முன் மு.சுப்பிரமணியத்திடம் அனைத்து பொறுப்புகளையும் ஒப்படைத்து அறங்காவலராக நியமித்துள்ளார். ஆனால் மு.சுப்பிரமணியம் இடுகாட்டு நிலத்தில் புதைக்கப்பட்ட 180 சடலங்களை வெளியெடுத்து அவருக்கென வீடு கட்டிக் கொள்ள பொய்யான ஆவணங்களை கடந்த 1999, 2000ஆம் ஆண்டுகளில் தயார் செய்துள்ளார். மேலும் கடந்த 2010ஆம் ஆண்டு சிஐஎம்பி வங்கியில் நிலத்தை அடகு வைத்து 35 லட்ச வெள்ளியையும் பெற்றுள்ளார். அதுபோக நிலத்தில் அமைந்துள்ள கோவிலை அழிக்கப் போவதாகவும் நீதிமன்றத்தில் சாட்சியளித்துள்ளார். இந்திய மக்களின் நலனை காப்பாற்ற பல வருட போராட்டத்திற்கு கிடைத்த வெற்றி இது. வழக்கை செவிமடுத்து மு.சுப்பிரமணியத்தின் சாட்சிகள்தான் சுயநலத்திற்காகத்தான் நிலங்களை பயன்படுத்தியுள்ளார் என நீதிபதி ஹடாரியா தீர்ப்பை வழங்கியது பெரும் மகிழ்ச்சி என வழக்கறிஞர்களாக ஜி.கே.கணேசன், லலிதா மேனன் ஆகியோர் தெரிவித்தனர். மு.சுப்பிரமணியம் தனது பாதுகாப்பில் இருக்கும் நிலம், ஆவணங்களை அனைத்தையும் 90 நாட்களுக்குள் புதிய அறங்காவலர்களிடம் ஒப்படைக்க வேண்டும் என நீதிமன்றத்தில் தீர்ப்பளிக்கப்பட்டது. கோ.சுப்பையா, மா.சுப்பிரமணியம், அ.நாராயணன், த.காளிமுத்து, கோ.ராஜப்பா ஆகிய ஐவரும் அறத்தின் புதிய அறங் காவலர்களாக நியமிக்கப்பட்டுள்ளனர். ஐவரும் அறத்தின் வழி மக்களுக்கு முறைகேடின்றி சேவை செய்ய வேண்டும் என நீதிமன்றம் கேட்டுக் கொண்டது. அதே வேளையில் அறங்காவலர்களோடு இணைந்து இவ்வட்டார மக்களுக்கு ஜெலுத்தோங் ராஜகாளியம்மன் ஆலயமும் தகுந்த சேவைகளை வழங்குவதோடு நிர்வாகமும் முறையாகவே நடைபெறும். நவராத்திரி போன்ற விசேஷங்களுக்கு இந்த ஆலயம் மிகவும் பிரசித்திப் பெற்றது என ஆலயத்தின் தலைவர் ம.பத்மநாதன் குறிப்பிட்டார். உண்மை ஒரு நாள் வெல்லும் என்பதற்கேற்ப எங்களுக்கு பல வருட போராட்டத்திற்கு பிறகு நீதி கிடைத் திருப்பது கடவுள் வரம் போன்றது என அவர் மேலும் சொன்னார். வழக்கு வெற்றியடைந்தாலும் நீதிமன்ற வளாகத்தில் கூடியிருந்த கோவில் நிர்வாக உறுப்பினர்கள், அறங்காவலர்கள் அனைவரும் கைதட்டி மகிழ்ச்சியை வெளிப்படுத்தினர். வழக்கை ஏற்று நடத்திய வழக்கறிஞர்கள் ஜி.கே.கணேசன், லலிதா மேனன் தங் களுக்கு பல வகையில் உதவிய பினாங்கு மாநில புதல்வர் பேராசிரியர் ராமசாமி ஆதரவு வழங்கி மக்களுக்கு அவர்கள் நன்றியை சமர்ப்பித்தனர்.


வாடிக்கையாளர்களை ஏமாற்றிய 153 உபர்-கிரெப் ஓட்டுநர்கள் மீது கடும் நடவடிக்கை

கோத்தா பாரு,

கடந்த அக்டோபர் மாதம் தொடங்கி வாடிக்கையாளர்களை ஏமாற்றிய 153 உபர் மற்றும் கிரெப் கார் ஓட்டுநர்கள் மீது தரை பொது போக்குவரத்து ஆணை யம் நடவடிக்கை மேற்கொண் டது.சம்பந்தப்பட்ட ஆப்களை முடக்கி விட்டு வாடிக்கையாளர் களிடம் அதிக கட்டணத்தைப் பெறுவது, அதிக கட்டணம் வேண்டி தொலைதூர பாதைக ளைப் பயன்படுத்துவது போன்ற புகார்களின் அடிப்படையில் அவர்கள் மீது நடவடிக்கை எடுக்கப்படுவதாக ஸ்பாட்டின் அமலாக்கப் பிரிவின் தலைமை இயக்குநர் டத்தோ சே ஹஸ்னி சே அகமட் தெரிவித்தார்.

இத்தகைய சில கார் ஓட்டு நர்களின் போக்கால் நேர்மையாக உபர் மற்றும் கிரெப் கார் சேவையை வழங்கும் பிற ஓட்டுநர்கள் மீது தவறான கண்ணோ ட்டத்தை ஏற்படுத்துவதோடு நம்பகத்தன் மையையும் குறைக்கிறது. தொழில்நுட்பத்தின் துணை யோடு இது போன்ற சேவைகள் வழங்கப்படுவது மக்களின் அன்றாட வாழ்க்கையை எளிமைப்படுத்துகிறது. எனவே, சம்பந்தப்பட்ட கார் ஓட்டுநர்கள் இந்த வாய்ப்பைத் தகுந்த முறையில் பயன்படுத்திக் கொள்ள வேண்டும் என அவர் கேட்டுக்கொண்டார்.

Read More: Malaysia nanban News Paper on 13.11.2017


இராணுவத்தினர் மீது விக்னேஸ்வரன் பாய்ச்சல்

கொழும்பு,

இலங்கையில் புலிகள் மீண்டும் வந்து விட்டதாக பூச்சாண்டி காட்டி வடக்கில் நிலை கொள்ள ராணுவம் முயற்சிப்பதாக வடமாகாண முன்னாள் முதலமைச்சர் விக்னேஸ்வரன் தெரிவித்துள்ளார்.தற்போது வடபகுதியில் ஏற்பட்ட வெள்ளத்தின் போது மக்களுக்கு உதவி செய்தார்கள் என்றால் அது அவர்கள் கடமையாகும்.

வெள்ளப் பேரிடரில் பாதிக்கப்பட்ட தமிழ் மக்களுக்கு உதவிகளைச் செய்வதால் இராணுவம் முற்றிலும் மாறிவிட்டது என்று அர்த்தமில்லை.  2013ஆம் ஆண்டிலிருந்து ராணுவத்தை வட பகுதியிலிருந்து வெளியேறச் சொல்லி வருகின்றேன். ஆனால் ராணுவம் மக்களுக்கு உதவுவதுப் போல் கபட நாடகமாடி இங்கே தஞ்சமடைய பார்ப்பதாக விக்னேஸ்வரன் குற்றஞ்சாட்டினார்.


விவாகரத்து அதிகரிப்பு. 70% இந்தியர்கள்.

கோலாலம்பூர்,

நாட்டில், விவாகரத்து பெறும் முஸ்லிம் அல்லாத தம்பதியரில் 70 விழுக்காட்டினர்  இந்தியர்கள் என்ற அதிர்ச்சித் தகவல் வெளியாகியுள்ளது. விவா கரத்துகளை தடுக்கும் பொருட்டு திருமணத்திற்கு முந்தைய பயிற்சிகளை கட்டாயமாக்குவது பற்றி அரசாங்கம் பரிசீலித்து வரும் வேளையில், இப்பயிற்சி கள் உண்மையில் திருமணங்களைக் காப்பாற்றுமா என்பதை பற்றி ஆராய வேண்டியது காலத்தின் கட்டாயமாகும்.

Read More: Malaysia Nanban Tamil Daily on 15.11.2018


நம்பிக்கைக் கூட்டணி அரசின்மீது நம்பிக்கை இழந்தோம். மளிகைக் கடை வியாபாரிகள் வேதனை.

கோலாலம்பூர்,

அந்நிய தொழிலாளர்கள் விவகாரத்தில் நம்பிக்கைக் கூட்டணி அரசின் மீதிருந்த நம்பிக்கையை தாங்கள் கொஞ்சம் கொஞ்சமாக இழந்து வருவதாக மலே சிய முஸ்லிம் மொத்த, சில்லறை விற்பனையாளர் சங்கத்தினர் (மாவார்) நேற்று வேதனையுடன் கூறினர்.நாடு தழுவிய நிலையில் 1,800 மளிகைக் கடை (மினி மார்க்கெட்) வைத்திருப்பவர்கள் மாவாரில் உறுப்பினராக இருந்து வருகின்றனர்.கடந்த 10 ஆண்டுகளாக இத்துறைக்கு அந்நிய தொழிலாளர்களை கொண்டு வரும் நடவடிக்கைகள் முடக்கப்பட்டுள்ளன. இதனால் இத்துறையில் ஈடுபட்டு வரும் வியாபாரிகள் பெரும் பாதிப்பை எதிர்நோக்கி வருகின்றனர்.

Read More: Malaysia Nanban Tamil Daily on 21.5.2019


தவறான மருத்துவம்! கர்ப்பமான ஆண்

மருத்துவமனை ஒன்றினால் வழங்கப்பட்ட தவறான மருத்துவத்தால் ஒருவர் கர்ப்பமான சம்பவம் பதிவாகியுள்ளது. இலங்கையின் சூரியவெவ நக ரத்தில் 35 வயதுடைய நபர் ஒருவரே இந்ந சம்பவத்தில் பாதிக்கப்பட்டுள்ளார். குறித்த நபரின் உடலில் ஏற்பட்ட மாற்றங்களை அவதானித்த டாக்டர் ஒருவர் அவரின், இரத்தம் மற்றும் சிறுநீரை பரிசோதித்தபோது அந்த மருத்துவ அறிக்கை பெரும் அதிர்ச்சியளித்துள்ளது. அப்போது அவர் கர்ப்பமான விஷயம் தெரியவந்தது. இதுகுறித்து ஆராய்ந்தபோது அங்கு பல நோயாளிகளுக்கு தவறான மருத்துவம் வழங்கப்பட்டத்யாதையும், பல நோயாளிகள் பல்வேறு சிரமங்களுக்கு உள்ளாகியதையும் கண்டுபிடிக்கப்பட்டது. குறித்த பிரதேசத்தின் வைத்திய ஆய்வு கூடத்தில் சாதாரண தர பரீட்சை, மற்றும் உயர்தர பரீட்சை மாண வர்களே சேவையில் ஈடுப்பட்டுள்ளதாக தெரிவிக்கப்படுகின்றது.


டெல்லியில் தினந்தோறும் நூதனப் போராட்டம் நடத்தும் விவசாயிகள்!

டெல்லியில் 35-வது நாளாக தொடரும் தமிழக விவசாயிகள் போராட்டத்தில், மாடுகள் போன்று வைக்கோல் தின்னும் போராட்டத்தை விவசாயிகள் நடத்தி வருகின்றனர். டெல்லி ஜந்தர்மந்தரில் கடந்த மார்ச் மாதம் 14-ம் தேதி தேசிய தென்னிந்திய நதிகள் இணைப்பு விவசாயிகள் சங்கம் சார்பில், அச்சங்கத்தின் தலைவர் அய்யாக்கண்ணு தலைமையில் காலவரையற்ற போராட்டம் முன்னெடுக்கப்பட்டது. காவிரி மேலாண்மை அமைப்பு, பயிர்க்கடன் தள்ளுபடி, நதிகள் இணைப்பு, வறட்சி நிவாரணம் உள்ளிட்ட பல்வேறு கோரிக்கைகளை முன்வைத்து வித்தியாசமான போராட்டங்களில் விவசாயிகள் ஈடுப்பட்டு வரு கின்றனர். எலிக் கறி, பாம்புக் கறி உண்ணும் போராட்டம் தொடங்கி நிர்வாணப் போராட்டம் வரை நடத்திவிட்டனர். மத்திய, மாநில அரசுகள் விவசாயிகளின் கோரிக்கைகளை நிறைவேற்றுவதாக வாக்குறுதி அளிக்கவில்லை. பிரதமர் நரேந்திர மோடி நேரில் வந்து சந்திக்கும் வரை போராட்டத்தைக் கைவிட மாட்டோம் என போராட்டக்குழுத் தலைவர் அய்யாக்கண்ணு திட்டவட்டமாக தெரிவித்துவிட்டார். இந்நிலையில் 35-வது நாளான இன்று, தமிழக விவசாயிகள் மாடுகளைப் போன்று வாயில் வைக்கோல் வைத்து, சாலையில் மாடு போல் நடித்து நூதனப்போராட்டத்தில் ஈடுபட்டு வருகின்றனர்.


தமிழக மதிமுக பொதுச் செயலாளர் வைகோ சிலாங்கூர் மாநில செயலகத்திற்கு வருகை

(பி.வி.சசி) ஷா ஆலம்,

தமிழக  மறுமலர்ச்சி திராவிட முன்னேற்றக் கழகத்தின் பொதுச் செயலாளரும் அரசியல்வாதியுமான வைகோ நேற்று காலை இங்குள்ள மாநில செயல கத்திற்கு சிறப்பு வருகை புரிந்தார். பினாங்கு மாநிலத்தில் நடைபெற்ற ஒரு முக்கிய திருமண விழாவில் கலந்துகொள்ள மலேசியா வந்திருந்த அவர், நேற்று நட்பு நிமித்தமாக மாநில ஆட்சிக் குழு உறுப்பினர் வீ .கணபதிராவை சந்திக்க அவரின் அலுவலகத்திற்கு வந்தார்.

Read More: Malaysia Nanban Tamil Daily on 13.7.2018


கொத்தடிமைகளாக்கப்பட்ட இந்திய சிறார்கள்.

பெங்காலான் உலு கம்போங் தாசேக் பகுதியில் உள்ள செம்பனைத் தோட்டத்தில் கொத்தடிமைகளாக வைக்கப்ப ட்டிருந்த ஐந்து இந்திய சிறார்கள் உட்பட 18 பேரை பேரா போலீசார் மீட்டுள்ள வேளையில் இதற்கு காரண மான வர்கள் என்று சந்தேகிக்கப்படும் இந்திய தம்பதியர் இருவர் கைது செய்யப்பட்டுள்ளனர் என்று பேரா குற்றப் புலனாய்வுப் பிரிவு தலைவர் டத்தோ கான் தியான் கீ கூறினார். பொது மக்கள் கொடுத்த புகார் அடிப்படையில் பேரா போலீஸ் படையின் டி7 பிரிவு மேற்கொண்ட புலன் விசார ணையில் கொத்தடிமைகளாக வைக்கப்பட்டிருந்தனர் என்பது கண்டுபிடிக்கப்பட்டது என்று கூறினார். நேற்று அதிகாலையில் சம்பந்தப்பட்ட செம்பனைத் தோட்டத்தின் வீட்டில் புகுந்து அதிரடி சோதனை மேற் கொண்டதில் மொத்தம் 18 பேர் மீட்கப்பட்டனர். இவர்கள் அனைவரும் இந்தியர்கள் என்று கூறினார். 27 வயதுக்கும் 64 வயதுக்கும் இடைப்பட்ட 11 இந்திய ஆடவர்களும், பெண்களும் மீட்கப்பட்டனர். 13 வய துக்கும் 17 வயதுக்கும் இடைப்பட்ட இரண்டு இளைஞர்கள், 2 வயதுக்கும் 7 வயதுக்கும் இடைப்பட்ட இந்திய சிறுவர்கள் இந்த அதிரடி சோதனையில் மீட்கப்பட்டனர் என்று கூறினார். சம்பந்தப்பட்ட செம்பனைத் தோட்டத்தில் வேலை செய்வதற்கு கொத்தடிமைகளைப் போல் நடத்தப்பட்டதாக பூர்வாங்க விசாரணையில் தெரிய வந்ததாக கூறினார். மீட்கப்பட்ட இவர்களில் ஒருவர் எங்களுக்கு சம்பளம் எதுவும் கொடுப்பதில்லை. சம்பளம் கேட்டால் அடிக்கிறார்கள் சிறுவர்களும் வேலை செய்ய மிரட்டப்படு கின்றனர் என்று வாக்குமூலம் கொடுத்துள்ளார். இதன் அடிப்படையில் ஆள் கடத்தல் சிறார்கள் விற்பனை குற் றச்சாட்டின் அடிப்படையில் 44 வயது 27 வயது கொண்ட இந்திய தம்பதியர் இருவரை போலீசார் மேல் விசா ரணைக்காக தடுத்து வைத்துள்ளனர் என்று தெரிவித்தார். போலீசார் மேற்கொண்ட அதிரடி சோதனையில் லோரி, கார், அடையாள அட்டைகள், குறிப்பு புத்தகம், வர்த்தக லைசென்ஸ், பிறப்புப் பத்திரம், தற்காலிக அடையாள அட்டைகள் கைப்பற்றப்பட்டன. மீட்கப்பட்டவர்கள் அனைவரும் உள்ளூரைச் சேர்ந்தவர்கள் என்றும் இவர்கள் ஜொகூர், நெகிரி செம்பிலான் பகு தியைச் சேர்ந்தவர்கள் என்பதால் இவர்கள் அந்தந்த ஊர்களில் உள்ள பாதுகாப்பு இல்லங்களில் தற் காலிகமாக தங்க வைக்கப்பட்டுள்ளனர் என்று கூறினார். போலீசார் தங்களின் புலன் விசாரணையை துரிதப்படுத்தியுள்ளனர் என்று தெரிவித்தார்.


பைக்கில சிங்கிள்ஸ் பார்த்திருப்பிங்க...ஃபிளைட்ல பார்த்திருக்கிங்களா?

விமானத்தில் தனியாக செல்ல வேண்டும் என்றால் நம்மிடம் தனிவிமானம் இருக்க வேண்டும் அல்லது அனைத்து டிக்கெட்டையும் வாங்கும் அளவுக்கு வசதி இருக்க வேண்டும். இது எதுவும் இல்லை நானே சாதாரான டிக்கெட்டை எடுத்துவிட்டுதான் விமானத்தில் செல்கிறேன் என்றால், நம்மை தவிர வேறு யாரும் விமானத்தில் டிக்கெட் வாங்கியிருக்க கூடாது. பிலிப்பைன்ஸை சேர்ந்த ஒரு பெண்ணுக்கு மேலே சொன்னவற்றில் கடைசியாக குறிப்பிட்டுள்ள விஷயம்தான் நடந்திருக்கிறது. விமானத்தில் சாதாரான எக்கனாமி கிளாஸ் டிக்கெட்டை வாங்கிவிட்டு, யாரும் இல்லாத விமானத்தில் ஒருவராக பயணித்திருக்கிறார் லூயிஸ் என்ற பெண்.

கடந்த டிசம்பர் 24ஆம் தேதி பிளிப்பைன்ஸ் நாட்டில் லூயிஸ் எரிப்ஸ் என்ற பெண் டாவோவில் இருந்து மனாலி என்னும் ஊருக்கு செல்ல பிளிப்பைன்ஸ் ஏர்லைன்ஸில் டிக்கெட் புக் செய்திருக்கிறார். விமான நிலையத்திற்கு வந்து விமானம் ஏறி உள்ளே அமர செல்லும் வரை அவருக்கு அது ஒரு சாதாரான விமான பயணமாக இருக்கும் என்றே நினைத்திருக்கிறார். ஆனால், விமானத்திற்கு உள்ளே சென்று சென்று அமர்ந்தபோதுதான் தெரிந்திருக்கிறது தான் ஒருவர் மட்டும்தான் இந்த விமானத்திலேயே பயணம் செய்கிறோம் என்று. முதலில் விமானத்தில் இருக்கும் அனைத்து சீட்டுகளும் காலியாக இருந்ததால் பயந்திருக்கிறார். பின்னர் விமானம் மேலே சென்றபோது பயமும் பறந்துவிட்டது.

அந்த விமானத்தில் லூயிஸை தவிர, விமான வேலை பார்பவர்கள் மட்டுமே அவருடன் பயணம் மேற்கொண்டுள்ளனர். விமானத்தில் அனைத்து பயணிகள் இருக்கும்போத் கொடுக்கப்படும் அனைத்து விதிமுறைகளையும் பின்பற்ற சொல்லி மைக்கில் பேசியுள்ளனர். அவருக்கு உணவு, டிரிங்ஸ் அனைவருக்கும் தருவதுபோன்று தந்து, அவருடைய பயணத்தை மேலும் சிறப்பித்துள்ளனர்.

விமானத்தில் ஒருவர் மட்டுமே இருப்பதை மொபைலில் புகைப்படம் எடுத்து, பேஸ்புக் பக்கத்தில் பதிவிட்டு அவருடைய மகிழ்ச்சியை வெளிப்படுத்தி கொண்டார். விமான கேபினில் இருந்த விமான பையலட், பணிப்பெண்கள் ஆகியோர் லூயிசுடன் சேர்ந்து புகைப்படம் எடுத்துகொண்டனர். விமானத்தில் இதுபோன்று தனி ஆளாக பயணம் செய்வது இது புதிதல்ல, பலருக்கு இந்த அதிர்ஷ்டம் அடித்துள்ளது.


இரட்டை ஆதாய பதவி விவகாரத்தில் ஆம்ஆத்மி எம்எல்ஏக்கள்: 21 பேரும் தகுதி இழக்கும் அபாயம்

புதுடெல்லி: இரட்டை ஆதாய பதவி விவகாரத்தில் சிக்கியுள்ள ஆம்ஆத்மி எம்எல்ஏக்கள் 21 பேரிடமும் விசாரணை நடத்த இந்திய தேர்தல் ஆணையம் முடிவு செய்துள்ளது. இதற்காக சம்பந்தப்பட்ட எம்எல்ஏக்கள் விரைவில் தேர்தல் ஆணைய அலுவலகத்திற்கு வரவழைக்கப்படுவார் என அதன் மூத்த அதிகாரி ஒருவர் தெரிவித்துள்ளார். எம்எல்ஏக்களாக இருப்பவர்கள் ஆதாயம் கிடைக்கக்கூடிய மற்றொரு பதவியில் இருப்பது அரசியல் அமைப்பு சட்டத்திற்கு எதிரானது என சுட்டிக்காட்டியுள்ள அந்த அதிகாரி, இதை காரணம் காட்டி அவர்கள் தகுதி நீக்கம் செய்யப்படுவார்கள் எனவும் சூசகமாக தெரிவித்துள்ளார். இதனால் டெல்லி அரசியல் வட்டாரம் பரபரப்பு அடைந்துள்ளது. 21 பேரும் தகுதி நீக்கம் செய்யப்பட்டால் மீண்டும் அந்த இடங்களுக்கு இடைத்தேர்தல் நடத்தப்படும். இதனால் பாஜக, காங்கிரஸ் உள்ளிட்ட கட்சி வட்டாரங்கள் விறுவிறுப்பு அடைந்துள்ளன. 21 எம்எல்ஏக்களும் பார்லிமென்டரி செக்ரட்டரி எனப்படும் இணை அமைச்சர் அந்தஸ்து நியமிக்கப்பட்டதற்கு இரட்டை ஆதாய சட்டத்திலிருந்து விலக்கு அளிப்பதற்கான மசோதாவை டெல்லி சட்டசபை நிறைவேற்றியது. ஆனால் அதற்கு குடியரசு தலைவர் ஒப்புதல் அளிக்கவில்லை. இதையடுத்து இரட்டை ஆதாயம் பெற்ற குற்றத்திற்காக ஆம்ஆத்மி எம்எல்ஏக்கள் 21 பேரும் பதவி இழக்கும் அபாயம் ஏற்பட்டுள்ளது. இந்த விவகாரத்தில் பாஜக அரசியல் நாடகமாடுவதாக குற்றம்சாட்டியுள்ள முதலமைச்சர் அரவிந்த் கெஜ்ரிவால், மீண்டும் சட்டசபையில் இது குறித்து தீர்மானம் நிறைவேற்றப்போவதாக தெரிவித்துள்ளார்.


இங்கிலாந்து ராணுவ தரைப்படையில் முதல் திருநங்கை

இங்கிலாந்து ராணுவ தரைப்படையில் திருநங்கை ஒருவரை பணியாற்ற அந்நாட்டு அரசு அனுமதித்துள்ளது. சோலோ அலென் என்ற நபர் 2012ல் இங்கிலாந்து ராணுவத்தில் சேர்ந்தார். அதன் பின் அவர் உடலில் ஹார்மோன் மாற்றம் ஏற்பட்டுள்ளதை உணர்ந்த அலென் பெண்ணாக மாறும் முயற்சியில் ஈடுபட்டார். ஒரு வழியாக பெண்ணாக மாறிய அலென் தனது பெயரை பென் என மாற்றிக் கொண்டதோடு, தனது அனைத்து சான்றிதழ்களிலும் பெயரை மாற்றியுள்ளார். கடைசியாக தான் பணியாற்றும் ராணுவ அலுவலகத்திலும் பெண்ணாக மாறிவிட்டதாக தெரிவித்துள்ளார். மேலும், இங்கிலாந்து நாட்டிற்கு சேவை செய்வதுதான் எனது ஆர்வம் எனவும் தெரிவித்துள்ளார். இதையடுத்து அவரை பெண்கள் பணியாற்றும் ராணுவத்தில் மாற்ற திட்டமிடப்பட்டுள்ளது. இவர் ராணுவத்தில் இணையும் பட்சத்தில், திருநங்கை ஒருவர் இங்கிலாந்து ராணுவத்தில் சேர்ந்தது இதுவே முதல் முறையாகும்.


தாய்லாந்தின் முன்னாள் பிரதமருக்கு 5 ஆண்டுகள் சிறை

தாய்லாந்து நாட்டில் அரிசி மானியத் திட்டத்தை செயல்படுத்துவதில் அலட்சியமாக செயல்பட்டதாக தொடரப்பட்ட வழக்கில் முன்னாள் பிரதமர் யிங்லக் ஷினவத்ராவுக்கு 5 ஆண்டுகள் சிறைத் தண்டனை விதிக்கப்பட்டுள்ளது.

தாய்லாந்து நாட்டில் கடந்த 2011ஆம் ஆண்டு நடந்த பொதுத் தேர்தலில் யிங்லக் ஷினவத்ரா வெற்றி பெற்று பிரதமராக பதவியேற்றார். அப்போது, அரிசி மானியத் திட்டத்தை தொடங்கினார். இந்த திட்டம் விவசாயிகளிடையே மிகவும் பிரபலம் ஆனது. ஆனால், இதற்காக அரிசி கொள்முதல் செய்ததில் ஊழல் நடந்ததாக குற்றம்சாட்டப்பட்டது.

ஊழல் விவகாரங்கள் தொடர்பாக பிரதமருக்கு எதிராக தொடர் போராட்டங்கள் நடைபெற்றன. 2014ஆம் ஆண்டு ஆட்சியை ராணுவம் கைப்பற்றியது. அவர் பதவியில் இருந்து இறக்கப்பட்டதுடன், அவர் மீது ஊழல் வழக்குகள் தொடரப்பட்டன. இதில், அரிசி மானியத் திட்டத்தில் முறைகேடு செய்த தாக தொடரப்பட்ட வழக்கும் ஒன்று. இந்த திட்டத்தினால் அரசுக்கு பல பில்லியன் டாலர் இழப்பு ஏற்பட்டதாக குற்றம்சாட்டப் பட்டுள்ளது.

இவ்வழக்கின் வாதப்பிரதிவாதங்கள் முடிவடைந்த நிலையில், அவருக்கு 5 ஆண்டுகள் சிறைத் தண்டனை விதித்து உச்ச நீதிமன்றம் நேற்று உத்தரவிட் டுள்ளது. இதையடுத்து அவரை கைது செய்து சிறையில் அடைக்க தேவையான நடவடிக்கையை அரசு மேற்கொள்ளும் என தெரிகிறது.

இவ்வழக்கில் கடும் தண்டனை கிடைக்கலாம் என்ற அச்சம் காரணமாக அவர் நாட்டை விட்டு சென்றுவிட்ட தாக அவரது உதவியாளர்கள் கூறுகின்றனர். அவர் துபாயில் உள்ள சகோதரர் தக்சின் ஷினவத்ரா வீட்டிற்கு சென்றிருக்கலாம் என தகவல்கள் தெரிவிக்கின்றன.


இறுதித் தேர்வு எழுத தடைகள் நீங்குமா?

(பெருஜி பெருமாள் -படம்: கி.தீபன்)

MSU பல்கலைக் கழகத்தில் தனது 5 ஆண்டு கால  மருத்துவ படிப்புத் துறையினை வெற்றிகரமாக நிறைவு செய்த சுகன்யா தனது மருத்துவ பட்ட த்திற்கான  இறுதி யாண்டு தேர்வினை எழுதுவதற்கு அனுமதி கிட்டாமல் தத்தளிக் கிறார். மருத்துவராக வரும் தமது லட்சியக் கனவு இடிந்துப் போன அதிர்ச்சியில் உறைந்துப் போயிருக் கிறார்.

வெந்து நொந்து  முடங்கி போயிருக்கும் இந்த மருத்துவ மாணவியின் பிரச்சினைக்கு பரிகாரம் காண Persatuan Pesara India Kerajaan Malaysia என்ற பணிவு ஓய்வு பெற்றோர் சங்கம் முன் வந்துள்ளது. சுகன்யா குடும்பமோ பி40 வறுமைப் பிரிவை சேர்ந்தவர். வறுமை பிரிவைச் சேர்ந்த மாணவ மாணவிகள் கல்வித் துறையில் கரை சேர்வதற்கு எந்தவொரு தடைக்கல்லும் இருக்கலாகாது என்று சங்கத்தின் தலைவர் டாக்டர் அந்தோணிசாமி வலியுறுத்தினார்.

Read More: Malaysia Nanban News Paper on 28.12.2017


அமெரிக்காவில் அவசர நிலை பிரகடனத்தை எதிர்த்து 16 மாநிலங்கள் வழக்கு

கலிபோர்னியா,

அமெரிக்காவில் அவசர நிலையை அதிபர் டிரம்ப் பிரகடனம் செய்யப்பட்டதை எதிர்த்து, 16 மாநிலங்கள் சார்பில் வழக்கு தொடரப்பட்டுள்ளது. மெக்சிகோ எல்லை வழியாக அமெரிக்காவுக்குள் சட்ட விரோதமாக நுழைபவர்களை தடுப்பதற்காக அங்கு தடுப்புச்சுவர் கட்ட  அதிபர் டிரம்ப் திட்டமிட்டு உள்ளார். இதற்கு முதற்கட்டமாக 5.7 பில்லியன் டாலர்  ஒதுக்குமாறு நாடாளுமன்றத்தை அணுகினார். ஆனால் ஜனநாயக கட்சியின் எதிர்ப்பால் இது முடியாமல் போனது.

ஆனாலும் மெக்சிகோ எல்லைச்சுவர் கட்டுவதில் உறுதியாக இருக்கும் டிரம்ப், இதற்கான நிதியை பெறுவதற்காக நாட்டில் அவசர நிலையை பிறப்பித்தார். இதற்கான நிறைவேற்று அதிகாரத்தில் கையெழுத்திட்ட அவர், இது தொடர்பாக செனட் மற்றும் பிரதிநிதிகள் சபை தலைவர்களுக்கு கடிதம் எழுதினார்.

நாட்டில் அவசர நிலை பிறப்பிக்கப்பட்டதற்கு பாராளுமன்ற உறுப்பினர்களுடன் பல்வேறு சமூக குழுக்களும் எதிர்ப்பு தெரிவித்துள்ளன. சட்ட நடவடிக்கை மூலம் அவசரநிலையை முடிவுக்கு கொண்டு வர திட்டமிட்டனர். அதன்படி, கலிபோர்னியா தலைமையில் 16 மாநிலங்கள் இணைந்து வழக்கு தொடர்ந்துள்ளன. கலிபோர்னியா வடக்கு மாவட்டத்தில் உள்ள நீதிமன்றத்தில் இதற்கான மனுத் தாக்கல் செய்யப்பட்டுள்ளது.


அடுத்த பிரதமர் யார் என்ற சர்ச்சை எதிர்க் கட்சியை சாய்த்துவிடும்.

பெட்டாலிங் ஜெயா, எதிர்க்கட்சி கூட்டணியை ஒன்றுபடுத்துவதை விடுத்து அடுத்த பிரதமர் யார் என்ற சர்ச் சையில் பக்காத்தான் ஹராப்பான் ஈடுபடுவது அடுத்த தேர்தலில் இது பாதகமாக முடியும். இவ்வாறு பார்ட்டி பிரிபூமி பெர்சத்து மலேசியாவின் வியூக அமைப்பாளர் ஒருவர் எச்சரித்துள்ளார். இதுபோன்ற சர்ச்சை எதிர்க் கட்சி கூட்டணியை அடுத்த பொதுத் தேர்தலில் சாய்த்து விடும். பிரதமர் டத்தோஸ்ரீ அன் வார்தான் என்று பக்காத்தான் ஹராப்பான் முரண்டு பிடிப்பது அது தனக்கு தானே குழிதோண்டிக் கொள்வதற்கு ஒப்பாகும் என்று பிரிபூமி கட்சியின் வியூக பிரிவின் தலைவர் டத்தோ டாக்டர் ராய்ஸ் உசேன் தெரி வித்தார். இந்த சோதனையான காலக்கட்டத்தில் எதிர்க்கட்சி ஒன்றுபட்டு கட்டொழுங்காக இருக்க வேண்டும். தேசிய முன்னணியை எவ்வாறு வீழ்த்துவது குறித்துத்தான் நமது சிந்தனை இருக்க வேண்டும். நமது இலக்கு எல்லாம் தேசிய முன்னணியை ஒட்டு மொத்தமாக தேர்தலில் வீழ்த்தி காட்டுவதுதான். ஆனால் நடப்பு விவகாரங்கள் எல்லாம் நேருக்கு மாறாக இருக்கிறது. டத்தோஸ்ரீ அன்வார் இப்ராஹிம் எதிர்நோக்கும் யதார்த்த நிலையினை நாம் சற்று யோசித்து பார்க்க வேண்டும். அவர்தான் அடுத்த பிரதமர் என்று விடாப்பிடியாக முன்மொழிவது அர்த்தபூர்வமாக இல்லை. இது விவேகமற்ற அணுகு முறையாகவும் விளங்குகிறது. மீண்டும் துன் டாக்டர் மகாதீர் பிரதமர் என்ற பிரிபூமி கட்சியின் ஆலோசனையை பக்காத்தான் ஏற்றுக் கொள்ள வேண்டும் என்று டாக்டர் ராயிஸ் வலி யுறுத்தினார்.துன் மகாதீரை ஆதரிக்க பக்காத்தான் மறுக்கிறது என்றால் அது எதிர்க்கட்சியினர் மத்தியில் அபாயகரமான வேற்றுமையினை தோற்று வித்துவிடும் என்றும் அவர் சுட்டிக் காட்டினார்.


அமெரிக்காவில் வானூர்தி ஓட்டவே வேட்டி கட்டி தான் வரு வேன். என் பாரம்பரிய உடையை அணிய நீங்கள் ஏன் மறுக்கி றீர்கள்..? என சண்டைபோட்டு அனுமதி வாங்கி வேட்டி கட்டி விமானம் ஓட்டிய ஒரே தமிழன் ரவிகரன் ரணேந்திரன்.

இவர் அகரன் என்ற ஏவுகணையை உருவாக்கியவர். தமிழ் வார்த்தைகளை தவிர்த்து பிற மொழி சொற்களை பயன்படுத்த விரும்பாத  ஒரே தமிழன். ஈழத்தமிழரான முல்லை மண்ணின் வாரிசு ரணேந்திரன் மட்டுமே. இவரை கர்வமாக சொல்லலாம் வேட்டி கட்டிய தமிழன் என்று.இவர் விண் பொறியியல் ஆய்வுத்துறை மாணவனாக அமெரிக்காவில் கல்விகற்று வருகின்றார்.

தனது வெற்றி குறித்து அவர் தெரிவிக்கையில்,தொடர் செயற்திட்டங்களின் முதல் படிநிலையாக எனது ஏவுகணைச் சோதனை நடத்தப் பட்டுள்ளது. கடந்த இரண்டு மாதங்களுக்கு மேல் இரவு பகலாக கடினமாக உழைத்து அகரன் ஐ உருவாக்கியுள்ளேன். இது ஒரு மாதிரி ஏவுகணை முயற்சியாகும். இதை க்கொண்டு மிகவும் திறன்வாய்ந்த ஏவுகணை அளவுகளை எளிதில் உருவாக்கிட முடியும்.

ஏவுகணையின் உந்துசக்தி தொடர்பில் நான் மேற்கொண்ட ஆய்வின் அடிப்படையில் நான் தேர்ந்தெடுத்த முறைமையால் இந்த ஏவுகணை மிகவும் வினைத் திறன் கொண்டதென ஏற்றுக் கொள்ளப்பட்டது என்று ரவிகரன் ரணேந்திரன் கூறியுள்ளார்.


நாசி லெமா விற்பதற்கா பட்டதாரிகள்?

கோலாலம்பூர்,

உள்ளூர் பட்டதாரிகள் மத்தியில் வேலையில்லா பிரச்சினை நிலவுவதற்கு தேசிய முன்னணியை குறை கூறினார் பக்காத்தான் ஹராப்பான் அவைத் தலைவர் துன் டாக்டர் மகாதீர் முகமட். பட்டதாரிகள் நாசி லெமா விற்பது அல்லது உபர் ஓட்டுநர் களாக வேலை செய்வது நமக்கு பெருமை அல்ல என்று அவர் கூறினார்.

முறையான வருமானம் இல்லாத சுமையை அவர்கள் எதிர்நோக்குகிறார்கள் என்றார் அவர். வேலை  வாய்ப்புகள் இல்லாத  காரணத்தால் அவர்கள் நாசி லெமா விற்கும் நிலைக்கு தள்ளப் பட்டு  இருக்கிறார்கள். அவர்கள் உபர் ஓட்டுநர்களாகும் நாசி லெமா விற்பவர்களாகவும் வருவதற்காக நாம் பயிற்சியளிக்க வில்லை என்று டாக்டர் மகாதீர் தெரிவித்தார்.அவர் தனது இரண்டாவது பக்காத்தான் ஹராப்பான் கொள்கை உரையை நேற்று முகநூலில் வெளியிட்டார். அரசாங்கத்தின் தோல்வியே வேலையில்லா பிரச்சினைக்கு காரணம் என்று அந்த முன்னாள் பிரதமர் கூறினார்.

Read More: Malaysia Nanban News Paper on 18.1.2018


மேஜை மீது ஏறி வாக்குவாதம் செய்த திமுக பூங்கோதை..

சட்டசபை சிறப்புக் கூட்டத்தில் இன்று கடுமையான ரகளைகள் அரங்கேறின. திமுக எம்எல்ஏவான பூங்கோதை மேசை மீது ஏறி சபாநாயகருடன் வாக்குவாதத்தில் ஈடுபட்டார். சசிகலா தரப்பு முதல்வரான எடப்பாடி பழனிச்சாமி இன்று தனது பெரும்பான்மையை நிரூபிப்பதற்காக சட்டசபை சிறப்புக் கூட்டம் கூட்டப்பட்டது. அப்போது ஓபிஎஸ் அணியினர் மற்றும் திமுக உள்ளிட்ட எதிர்க்கட்சிகள் மக்களை எம்எல்ஏக்கள் சந்தித்தப் பின் வாக்கெடுப்பு நடத்தலாம் என கோரிக்கை விடுத்தனர். ரகசிய வாக்கெடுப்பு நடத்தலாம் என்றும் ஓபிஎஸ் அணியினர் மற்றும் எதிர்க்கட்சியினர் கோரிக்கை விடுத்தனர். இதனை சபாநாயகர் தனபால் திட்டவட்டமாக மறுத்தார். மேலும் எப்படி வாக்கெடுப்பு நடத்துவது எனது உரிமை. அதில் தலையிடாதீர்கள் என்றும் கூறினார். இதையடுத்து திமுகவினர் கடும் அமளியில் ஈடுபட்டனர். அப்போது திமுகவின் எம்எல்ஏவான பூங்கோதை மேஜை மீது ஏறி நின்று சபாநாயகரிடம் வாக்குவாதம் செய்தார். இதனால் பெரும் பரபரப்பு ஏற்பட்டது.


MCY வர்த்தக விருது. மலேசிய பெண் ஸ்ரீ லதா வாகை சூடினார்

கோலாலம்பூர்,

அனைத்துலக தொழில்முனைவர் சமூக மாநாட்டில், 2017-ஆம் ஆண்டின் எம்.சி.ஒய் என்றழைக்கப்படும் மலேசியச் சந்தைப்படுத்துதல் விருதின் சிறந்த வணிக ஒப்பந்தப் பிரிவுக்காக வழங்கப்படும் விருதை ஸ்ரீலதா ஸ்ரீகாந்தன் என்ற இந்தியப் பெண் தட்டிச் சென்றார்.

அதுமட்டுமல்லாது, ’ஏஞ்சல் ஆன் தெ ப்ளேன்’ (Angel on the Plane) என்ற திட்டத்திற்கு சிறந்த உரையை வழங்கியதற் காக ஸ்ரீலதாவிற்கு இந்த மாநாட் டில் விருது வழங்கப்பட்டது. அனானோ ஸ்பியர் (Anano Sphere) என்ற நிறுவனத்தை நிர்வகித்து வரும் ஸ்ரீலதா, மாசுப்படுத்தாத மூலக்கூறுக ளாக மாசுகளை மாற்றும் காற்று சுத்திகரிப்பு களைக் கண்டுபிடித்த மலேசிய இந்திய இளம் பெண் விஞ்ஞானியான பேராசிரியர் டாக்டர் ஸ்ரீமாலா ஸ்ரீகாந்தனின் சகோதரியாவார்.

Read More: MALAYSIA NANBAN TAMIL DAILY ON 14.12.2017


பிரபாகரனை கொலை செய்யுமாறு உத்தரவிட்டார் ராஜீவ்!

தமிழீழ விடுதலைப் புலிகளின் தலைவர் பிரபாகரனை கொலை செய்யுமாறு இந்திய பிரதமர் ராஜீவ் காந்தி உத்தரவிட்டிருந்தார் என முன்னாள் பிரதி அமைச்சர் விநாயகமூர்த்தி முரளீதரன் எனப்படும் கருணா அம்மான் தெரிவித்துள்ளார். வார இறுதி பத்திரிகையொன்றுக்கு வழங்கிய பேட்டியில் அவர் இதனைத் தெரிவித்துள்ளார். பிரபாகரன் இந்தியா சென்று சமாதான உடன்படிக்கை ஒன்றில் கைச்சாத்திட்டு, போரில் ஈடுபடவதில்லை என உறுதியிருந்தார். எனினும், இந்த உத்தரவா தத்தை மீறி சீனன்குடா பகுதியில் சிங்கள முஸ்லிம் மக்கள் மீது புலிகள் தாக்குதல் நடத்தியதுடன், பிரதேச பொலிஸ் நிலையப் பொறுப்பதிகாரியும் தாக்கியிருந்தனர். இவ்வாறான தாக்குதல்கள் காரணமாக பிரபாகரன் மீதான நம்பிக்கை இழந்துவிட்டதாக ராஜீவ் காந்தி கூறியிருந்தார். அப்போது கொழும்பில் இந்திய தூதரகத்தில் கடமையாற்றிய ஜே.என். டிக்சித்தை அழைத்து, “பிரபரகரன் நம்பிக்கையில்லை, அவர் மீது துப்பாக்கிச் சூடு நடத்துமாறு கட்டளை அதி காரிக்கு அறிவிக்கவும்” என ராஜீவ் இரகசிய பணிப்புரை விடுத்திருந்தார். இது குறித்து மேஜர் ஜெனரல் கிரான் கிங்கிற்கு அறிவிக்கப்பட்ட போது, இந்திய படையினர் பின்னால் சுட மாட்டார்கள், ராஜீவின் உத்தரவை ஏற்க முடி யாது என கிரான் கூறியிருந்தார். இதனால் பிரபாகரனை கொலை செய்யுமாறு ராஜீவ் காந்தி பிறப்பித்த உத்தரவு அமுல்படுத்தப்படவில்லை என கருணா அம்மான் தெரிவித்துள்ளார்.


கெட்கோ நில விவகாரம்: மீண்டும் விஸ்வரூபம். மந்திரிபுசாரை சந்திக்கும்வரை நகரமாட்டோம் என்றனர்.

(துர்க்கா) சிரம்பான்

கெட்கோ நில குடியேற்றக்காரர்களின் எட்டு ஏக்கர் நிலப்பிரச்சினை விஸ்வரூபம் எடுத்துள்ள நிலையில், மாநில மந்திரி புசார் டத்தோ ஸ்ரீ அமினுடின் ஹருணை பார்க்கும் வரையில் நகரப்போவதில்லை என்று அவரின் அலுவலகம் அமைந்துள்ள விஸ்மா நெகிரி எதிர்ப்புறம் அக்குடியேற்றக்காரர்கள் குந்தியிருப்புப் போராட்டத்தில் ஈடுபட்டு வருகின்றனர்.

Read More: Mlalaysia Nanban Tamil Daily on 13.2.2019


தாமான் சீ தேசிய இடைநிலைப் பள்ளியின் ஓட்டப்போட்டி. நிதி திரட்டும் நிகழ்ச்சி.

பெட்டாலிங் ஜெயா,

தாமான் சீ தேசிய இடைநிலைப் பள்ளி - அதன் 44 ஆண்டு கால வரலாற்றில் பல்வேறு தலைசிறந்த, ஆக்கப்பூர்வமான பிரஜைகளை உருவாக்கி விட்ட பெருமையைக் கொண்ட ஒரு பள்ளிக்கூடம். பெட்டாலிங் உத்தாமா மாவட்டத்தில் உள்ள 27 பள்ளிக்கூடங்களில் 5-ஆவது இடத்தைப் பெற்றுள்ள இப்பள்ளி மிகச்சிறந்த, புறப்பாட நடவடிக்கைகளுக்கு பெயர் போனது என்பது குறிப்பிடத்தக்கது.

Read More: Malaysia Nanban Tamil Daily on 22.9.201
8


உத்தரப் பிரதேசத்தில் பலாத்கார முயற்சியை எதிர்த்த பெண் உயிருடன் எரித்துக் கொலை

பலாத்கார முயற்சியை எதிர்த்த 18 வயது இளம் பெண் ஒருவரை உயிருடன் எரித்துக் கொன்ற சம்பவம் உத்தரப் பிரதேச மாநிலத்தில் நடந்துள்ளது.இந்த சம்பவம் குறித்து போலீஸ் தரப்பில், "சஹிகணேஷ்பூர் பகுதியில் இச்சம்பவம் நடந்துள்ளது. அங்குள்ள ஒரு வீட்டில் 18 வயது இளம்பெண் தனியாக இருந் தார். அப்போது அண்டைவீட்டு இளைஞர் ஒருவர் தனது செல்போனுக்கு சார்ஜ் செய்ய வேண்டும் எனக் கூறி வீட்டுக்குள் வந்துள்ளார். தெரிந்த நபர் என்பதால் அவரை அப்பெண் அனுமதித்துள்ளார். ஆனால் அந்த நபர் இளம் பெண்ணை பலாத்காரம் செய்ய முயற்சித்துள்ளார். அந்தப் பெண் கூச்சலிடவே அருகிலிருந்த கேனிலிருந்த மண்ணெண்ணையை அவர் மீது ஊற்றி பற்றவைத்துள்ளார். இதில் அப்பெண் படுகாயமடைந்தார். அவரது அல றல் சத்தம் கேட்டு உறவினர்கள் அவரை மீட்டு மருத்துவமனையில் சேர்த்தனர். ஆனால் அங்கு அவர் சிகிச்சை பலனின்றி இறந்தார். இச்சம்பவம் தொடர்பாக வழக்கு பதிவு செய்யப்பட்டு குற்றவாளியைத் தேடி வருகிறோம்" எனத் தெரிவிக்கப்பட்டுள்ளது.


காங்கிரசில் இருந்து விலகுகிறேனா? நானா?"

சென்னை:

"எங்கிருந்துதான் இதெல்லாம் வருது.. காங்கிரசில் இருந்து விலகுகிறேனா? நானா?" என்று குஷ்பு கேள்வி எழுப்பி அதற்கான விளக்கத்தை அளித்து ள்ளார். சீட் விவகாரம் பற்றி பேச்சு நடந்து கொண்டிருந்தபோதே, சென்னையில் கராத்தே தியாகராஜனுக்கு எதிராக நிறுத்தப்படலாம் என்று சொல்ல ப்பட்டது. பிறகு அது இல்லாமல் போனது. 10-ல் ஒன்று பாண்டிச்சேரிக்கு போக, மீதமுள்ள 9 சீட்டில் குஷ்புக்கு ஒன்று தருவார்கள் என்றும் எதிர்பார்க்கப்பட்டது.

குறிப்பாக திருச்சி அல்லது சென்னையில் ஒரு தொகுதியில் போட்டியிடலாம் என்றும், அதற்காக வேட்புமனுகூட தாக்கல் செய்ததாகவும் தகவல் வெளியாகியது. அதுபோல குஷ்புவும் போட்டியிட என்னவோ ஆர்வம் காட்டிதான் வந்தார். இதை பற்றி கேட்டதற்கு, "ராகுல்காந்தி என்ன சொல்கிறாரோ, அதற்கு கட்டுப்படுவேன்" என்றும் வெளிப்படுத்தி இருந்தார்.

ஆனால் 9 பேர் லிஸ்ட்டில் குஷ்பு பெயர் இல்லை. அதனால் பிரச்சாரத்துக்குதான் வழக்கம்போல் வருவார் என்ற பேச்சு எழுந்தது. ஆனால் பிரச்சாரமும் செய்யவில்லை. பிரச்சார கூட்டங்களிலும் கலந்து கொள்ளவில்லை. இதனால் குஷ்பு காங்கிரஸ் கட்சியிலிருந்து விலகுகிறார் என்ற தகவல்கள் பறக்க ஆரம்பித்தன. இப்போது இதற்கு குஷ்புவே ஒரு ட்வீட் போட்டு எல்லாருடைய வாயையும் ஆஃப் செய்துள்ளார்!

அந்த ட்வீட்டில், "காங்கிரஸிலிருந்து விலகுகிறேனா? எங்கே இருந்துதான் இதுபோன்ற செய்திகள் எல்லாம் வருகிறது? இந்த நாட்டை உருவாக்கிய ஓர் இயக்கத்தின் அங்கமாக நான் இருக்கிறேன். காங்கிரஸ் கட்சியின் ஊழியராக இருப்பதில் பெருமை கொள்கிறேன். நான் ராகுல் காந்தியை மிகவும் நம்பு கிறேன். நாளை முதல் தென் மாநிலங்கள் முழுவதும் பிரச்சாரம் தொடங்குகிறேன். டைம் இருந்தால் வடமாநிலங்களிலும் பிரசாரம் மேற்கொள்வேன். ஐ யாம் காங்கிரஸ்" என்று தெரிவித்துள்ளார்.

இருந்தாலும்.. பாஜகவில் சேர்ந்த மறுநாளே ஜெயப்பிரதாவுக்கு சீட் தரப்பட்டது! மராட்டியத்தில் கட்சியில் சேர்ந்த மறுநாளே ஊர்மிளாவுக்கு சீட்டு தரப்ப ட்டது. ஆனால் கட்சியில் 7 வருஷமாக இருக்கும் குஷ்புக்கு சீட்டு வழங்காதது மனசு அளவிலாவது குஷ்புக்கு வருத்தம் இருக்கத்தானே செய்யும் என்று பரவலாக பேசப்படுகிறது.


சிலாங்கூரில் கோயில் தொடர்பான சர்ச்சை தற்காலிக நிறுத்தம்!

சிலாங்கூர் மாநிலத்தில் கோயில்கள் உட்பட முஸ்லிம் அல்லாதவர்களின் வழிபாட்டுத் தலங்கள் தொடர்பான மாநில அரசாங்கத்தின் சர்ச்சைக்குரிய கடும் விதிமுறைகளின் அமலாக்கத்தை தற்காலிகமாக நிறுத்தி வைப்பதற்கு மாநில அரசாங்கம் அதிரடியாக முடிவு செய்துள்ளது. முஸ்லிம் அல்லாதவர்களின் வழிபாட்டு இடங்கள் தொடர்பில் சிலாங்கூரின் வழிகாட்டல் கையேடு, மாநில திட்டமிடல் நடைமுறையின் சர்ச்சைக்குரிய பல உட்பிரிவுகளை தற்காலிகமாக நிறுத்தி வைக்க மாநில அரசு தீர்மானித்துள்ளது என ஆட்சிக் குழு மூத்த உறுப்பினர்கள் டத்தோ தெங் சாங் கிம் நேற்று கூறியுள்ளார். சிலாங்கூர் மாநில அரசு எல்லா சமயங்களையும் மதிக்கிறது. மாநிலக் கொள்கைகள் அதற்கேற்றதாக செய்யப்படும் என்றும் அவர் கூறியுள்ளார். முஸ்லிம் அல்லாதவர்களின் வழிபாட்டிடங்கள் தொடர்பில் பல வழிமுறைகள் கட்டுப்பாட்டுத் தன்மையுடன் உள்ளன. அந்த வழிகாட்டி அம்சங்கள் பாகுபாடான மற்றும் முரண்பாடானவையாக கருதப்படுகின்றன. முஸ்லிம் அல்லாதவர்களின் வழிபாட்டு இடங்களை நிர்மாணிக்கும்போது இஸ்லாமி யரின் வீட்டிலிருந்து 50 மீட்டர் பகுதியில் கட்டக் கூடாது; 200 மீட்டர் சுற்றளவிலுள்ள குடியிருப்புவாசிகளிடம் அனுமதி பெற வேண்டும். அருகிலுள்ள மசூதியின் உயரத்தைவிட கூடுதல் உயரத்திற்கு கோபுரம் அமைக்கப்படக்கூடாது போன்ற கடுமையான உட்பிரிவுகளை சிலாங்கூர் மாநில அரசாங்கம் கடந்த ஜனவரி முதல் அமல்படுத்தியுள்ளது. சம்பந்தப்பட்ட வழிகாட்டி நெறிமுறைகள் தொடர்பில் சிலாங்கூர் மசீச உட்பட இந்திய அமைப்புகளும் தங்கள் அதிருப்தியை பதிவு செய்துள்ளன. அதிலுள்ள பாகுபாட்டு அம்சங்களை இரு வாரங்களில் சரிசெய்ய வேண்டும். இல்லையேல் அவற்றை ஆட்சேபித்து நீதித்துறை மறு ஆய்வுக்கு விண்ணப்பிக்கப்படும் என்றும் அது கூறியுள்ளது. எனினும் கடந்த ஆண்டு இந்த சட்டவிதிகள் மீதான நகல் தம்மிடம் சமர்ப்பிக்கப்பட்டபோது அதனை முழுமையாக படிக்காமல் கையெழுத்திட்டு விட்டதாகவும் இத்தகைய தவறு நேர்ந்ததற்கு தாமே பொறுப்பேற்பதாக தெங் நேற்று முன்தினம் தெரிவித்து இருந்தார். அதேவேளையில் இது தொடர் பாக புதன்கிழமை மாநில அரசாங்கம் முக்கிய முடிவெடுக்கும் என்றும் தெரிவித்து இருந்தார்.


ஆஸ்திரேலியாவை தாக்கிய கோரப் புயல்!

ஆஸ்திரேலியாவின் முக்கிய பகுதிகளை டெப்பி புயல் துவம்சம் செய்த நிலையில் சாலையில் இருந்து கொம்பன் சுறா ஒன்றை கண்டெடுத்துள்ள சம்பவம் கடும் அதிர்ச்சியை ஏற்படுத்தியுள்ளது. ஆஸ்திரேலியாவில் டெப்பி புயலை அடுத்து மீட்பு நடவடிக்கைகள் துரிதமாக நடைபெற்று வருகிறது. முக் கிய சாலைகள் மற்றும் குடியிருப்புகள் பெருவெள்ளத்தில் மூழ்கியிருப்பதால் பொதுமக்கள் கடும் அவதிக்கு உள்ளாகியுள்ளனர். இதனிடையே குயின்ஸ்லாந்து பகுதியில் சாலையில் ஒரு கொம்பன் சுறா ஒன்று ஒதுங்கியிருப்பதாக தகவல் வெளியாகி பரபரப்பை ஏற்படுத்தியுள்ளது. இதனையடுத்து பொதுமக்கள் எவரும் மழை வெள்ளத்தில் இறங்க வேண்டாம் என குயின்ஸ்லாந்து பேரிடர் மீட்புக்குழுவினர் எச்சரிக்கை விடுத்துள்ளனர். குறித்த சுறாவின் புகைப்படங்கள் சமூகவலைதளத்தில் பகிரப்பட்டு பொதுமக்கள் எச்சரிக்கையுடன் இருக்கும்படி அறிவுறுத்தப்பட்டுள்ளது. குயின்ஸ்லாந்தின் Ayr பகுதியில் இருந்து இறந்த நிலையில் சுறா கண்டெடுக்கப்பட்டுள்ளது. டெப்பி புயல் குயின்ஸ்லாந்து பகுதியை கடுமையாக தாக்கியுள்ளது. இதனால் ஆயிரக்கணக்கான மக்கள் குடியிருப்பை விட்டு வெளியேறும் நிலைக்கு தள்ளப்பட்டனர்.மேலும் ஆயிரக்கணக்கானோர் மின்சாரம் இன்றி தவித்து வருகின்றனர். அரசு மீட்பு நடவடிக்கைகளை துரிதப்படுத்தி இருந்த போதிலும் புயலின் கோரத்தால் உரிய நடவடிக்கைகள் அனைத்தும் தாமதமாகியுள்ளது.


துன் மகாதீர் அமைச்சரவையில் இந்திய அமைச்சர்களின் பெரும்பான்மை. மலேசிய வரலாற்றில் இது சாதனை.

கோலாலம்பூர்,

மலேசியாவின் அறுபது ஆண்டு கால வரலாற்றில் இதுவரை இல்லாத அளவிற்கு மூன்று அமைச்சர்கள் மற்றும் ஒரு துணை அமைச்சரை தங்களின் பிரதி நிதிகளாக மலேசிய இந்தியர்கள் பெற்றுள்ளனர். இரண்டாவது முறையாக பிரதமராகப் பொறுப்பேற்றுள்ள துன் டாக்டர் மகாதீர் முகமட் தலைமைத் துவத்தில் இது சாத்தியமாகியுள்ளது.

Read More: Malaysian Nanban Tamil Daily on 3.7.2018


வடக்கு -கிழக்கு தமிழ் மக்களின் ஆதரவுடன் ஆட்சியமைப்பேன்

கொழும்பு,

வடக்கு கிழக்கில் உள்ள தமிழ் மக்களின் ஆதரவுடன் மீண்டும் ஆட்சி அமைப்பேன் என முன்னாள் அதிபர் மகிந்த ராஜபக்சே நம்பிக்கை வெளியிட்டுள்ளார். வன்னி மாவட்ட பட்டதாரிகள் சங்கத்தினருடன்  இடம் பெற்ற சந்திப்பின் போது அவர் இவ்வாறு கூறியுள்ளார்.

தமிழ் மக்களின் வாக்குகளை பெற்றுக்கொண்டு நாடாளுமன்றம் வந்தவர்கள் இன்று அரசாங்கத்திற்கு ஆதரவு வழங்கிக்கொண்டிருக்கிறார்கள். எனினும் தான் ஆட்சியில் இருந்த போது வடக்கு கிழக்கு மக்களின் தேவைகளை அறிந்து கொண்டு அதன் அடிப்படையில் அபிவிருத்தி பணிகள் முன்னெ டுக்கப்பட்டன.

இந்நிலையில் வடக்கு- கிழக்கில் உள்ள தமிழ் மக்களின் ஆதரவுடன் மீண்டும் ஆட்சி அமைப்பேன் என முன்னாள் அதிபர் மகிந்த  ராஜபக்சே நம்பிக்கை வெளியிட்டுள்ளார்.


திருமணம் செய்வதாக கூறி பலரை ஏமாற்றிய நடிகை ஸ்ருதி

கோவை:
 திருமணம் செய்வதாக கூறி பலரை ஏமாற்றிய ஸ்ருதி மீது குண்டர் சட்டம் பாய்ந்தது. ஸ்ருதி தாய் சித்ரா மற்றும் தந்தை பிரசன்னா வெங்கடேஷ் மீதும் குண்டர் சட்டம் பாய்ந்துள்ளது. ஆடி போனால் ஆவணி என்ற படத்தில் நடித்த புதுமுக நடிகையாக நடித்தவர் ஸ்ருதி. கோவை பாப்பநாயக்கன்பாளையத்தைச் சேர்ந்தவர். வெளிநாட்டில் வேலை செய்யும் இளைஞர்களை குறிவைத்து பண மோசடி செய்துள்ளனர். மென்பொறியாளர் சந்தோஷ்குமாரை திருமணம் செய்வதாக கூறி ரூ.43 லட்சம் மோசடி செய்த வழக்கில் நடிகை ஸ்ருதி கைது செய்யப்பட்டார்.

திருமணம் செய்து கொள்வதாக கூறி ரூ.41 லட்சம் மோசடி செய்ததாக சேலத்தைச் சேர்ந்த பாலமுருகன் என்பவர் கொடுத்த புகாரின் பெரில் நடிகை ஸ்ருதி மீது வழக்குப்பதிவு செய்யப்பட்டது. ஜெர்மனி நாட்டில் சாப்ட்வேர் என்ஜினியராக பணியாற்றி வரும் பாலமுருகன் என்பவர், திருமண தகவல் இணையதளத்தில் ஸ்ருதியின் போட்டோவைப் பார்த்து திருமணம் செய்து கொள்ள விரும்பினார்.

ஃபேஸ்புக்கில் கவர்ச்சியான புகைப்படத்தை போட்டு பலரையும் கவர்ந்தார் ஸ்ருதி. பாலமுருகனை திருமணம் செய்வதாக ஆசைகாட்டி 41 லட்சம் மோசடி செய்து விட்டார். இதுதொடர்பாக பாலமுருகன் சைபர்கிரைம் போலீசில் புகார் அளித்தார்.புகாரின் பேரில் வழக்குப்பதிந்த போலீசார் ஸ்ருதி, அவரது தாய் சித்ரா, தம்பி சுபாஷ், வளர்ப்பு தந்தை பிரசன்ன வெங்கடேஷ் ஆகியோரை கைது செய்தனர். கடந்த ஒரு வாரமாக இவர்களை போலீஸ் காவலில் எடுத்து விசாரித்தனர். விசாரணையில், 3 ஆண்டுகளாக அவரை பலரை மோசடி செய்துள்ளார்.

திருமணம் செய்வதாக ஆசை காட்டி ஸ்ருதி மோசடியாக பெற்ற பணத்தில் 15.50 லட்சத்திற்கு 62 பவுன் நகை, டைமண்ட் ரூபி பதித்த தங்க நகைகள் வாங்கியுள்ளார். மேலும் மியூச்சுவல் பண்டில் 5.50 லட்சம் முதலீடு, 1.32 லட்சம் விமான செலவு, ஓட்டல் செலவு போன்றவற்றுக்கு செலவழித்துள்ளார். மேலும், ஸ்காட்லாந்தில் உள்ள கிளாஸ்கோ பல்கலைக்கழகத்தில் ஒரு வருட பவுண்டேசன் சான்றிதழ் படிப்பிற்காக கடந்த ஆண்டில் 10 லட்சம் செலுத்தியுள்ளார். அதேபல்கலைக்கழகத்தில் பட்டப்படிப்பிற்காக 35 லட்சம் செலுத்தியுள்ளார். 3 ஆண்டிற்கும் மேலாக இப்படி ஏமாற்றியே சொகுசு வாழ்க்கை நடத்தியுள்ளார்.

ஸ்ருதி பலரிடமும் இதேபோல், மோசடி செய்துள்ளதும், பணத்தை திருப்பி கேட்கும் பலரையும் மனித உரிமை ஆணையத்தில் புகார் செய்வதாக மிரட்டி யதும் விசாரணையில் தெரியவந்தது. கோவை சிறையில் அடைக்கப்பட்டிருந்த நடிகை ஸ்ருதி மீது குண்டர் சட்டம் பாய்ந்துள்ளது. அவரது தாய் சித்ரா, தந்தை பிரசன்ன வெங்கடேஷ் மீதும் குண்டர் சட்டம் பாய்ந்துள்ளது.


மத்திய அரசுக்கு எதிராகப் புதுச்சேரியில் முதல்வர் நாராயணசாமி உண்ணாவிரதம்

மத்திய அரசைக் கண்டித்து, புதுச்சேரியில் முதலமைச்சர் நாராயணசாமி தலைமையில் காங்கிரஸார் உண்ணா விரதப் போராட்டத்தைத் தொடங்கினர்.

மக்கள் நலனைப் புறக்கணிக்கும் மத்திய பா.ஜ.க அரசைக் கண்டித்தும், நாட்டில் மத நல்லிணக்கம், அமைதி, ஒற்றுமை, சகோதரத்துவம் ஆகியவற்றை வலியுறுத்தியும் உண்ணாவிரதப் போராட்டத்தை நடத்த வேண்டும் என அகில இந்திய காங்கிரஸ் கட்சியின் தலைவர் ராகுல் காந்தி உத்தரவிட்டிருந்தார். அதன்படி, புதுச்சேரியில் முத லமைச்சர் நாராயணசாமி தலைமையில் காங்கிரஸ் கட்சி சார்பில், சுதேசி மில் அருகே உண்ணாவிரதப் போராட்டம் நடைபெற்றுவருகிறது. போராட்டத்தில், மாநில காங்கிரஸ் கட்சித் தலைவரும் அமைச்சருமான நமச்சிவாயம், அமைச்சர்கள், சட்டமன்ற உறுப்பினர்கள் மற்றும் கட்சி நிர்வாகிகள், தொண்டர்கள் என 500-க்கும் மேற்பட்டோர் பங்கேற்றுள்ளனர்.


2,200 இடங்கள், 700 ஆகக் குறைப்பு: இந்தியர்களின் வாய்ப்பைக் பறித்தது ஏன்?

கோலாலம்பூர்,

மலேசிய   இந்தியர்களின் உயர்கல்வி  தேவையினை   நிறைவு செய்யும் நோக்கத்திலேயே  2,200  மெட்ரிகுலேஷன் வாய்ப்புகளை தேசிய முன்னணி அர சாங்கம் வழங்கியது. ஆனால்,  வாய் நிறைய மலேசிய இந்தியர்களுக்கு வாக்குறுதிகளை அள்ளித் தெளித்த நம்பிக்கைக்  கூட்டணியின் (பக்காத்தான்) கல்வியமைச்சர் வெறும் 700  இடங்களை மட்டுமே தற்போது வழங்கியிருப்பது மலேசிய இந்தியர்களைத் தேரோட்டத்திற்கு  இட்டுச் சென்றிருப்பதாகவே தான் கருதுவதாக  தேசிய முன்னணியின் இடைக்காலத் தலைவரும் ரந்தாவ் சட்டமன்ற உறுப்பினருமான டத்தோ ஸ்ரீ உத்தாமா முகமட் ஹசான் வேதனையோடு தெரிவித்துள்ளார்.

Read More: Malaysia Nanban Tamil Daily on 20.4.2019


வெ.40 லட்சம் மதிப்பிலான கோல்பீல்ட் தோட்ட  புதிய தமிழ்ப்பள்ளி நிலை இதுதானா?

(ம.யோகலிங்கம்/ பி.எம். குணா) ஈஜோக், கோல்பீல்ட் தோட்ட புதிய தமிழ்ப்பள்ளி கட்டுமானத்திற்கு கடும் எதிர்ப்பு தெரிவித்துள்ள பெற்றோர்கள் ஷா ஆலம், மிட்லண்ட்ஸ் தோட்டத் தமிழ்ப் பள் ளிக்கு நிகராக கோல்பீல்ட் தோட்டத் தமிழ்ப் பள்ளி கட்டப்படும் என்று வாக்குறுதி அளித்த சிலாங்கூர் மாநில அரசுக்கு எதிராக நேற்று அமைதி மறியலில் இறங்கினர். பொதுப் பணித்துறை தற்போது மேற்கொண்டு வரும் அடித்தளப் பணிகள் பெற்றோர்களிடையே கொதிப்பை ஏற்படுத்தியுள்ளது. 5 ஆண்டு களுக்கு முன் மேற்கொள்ளப்பட்ட அடித்தளமிடும் பணிகளுக்கு மாற்றாக தற்போது பொதுப்பணித்துறை புதிய அடித்தளப் பணிகளை தொடங்கியுள்ளது பல ஐயப் பாடுகளை ஏற்படுத்தியுள்ளதாகவும், இது சம்பந்தமாக பெற்றோர் ஆசிரியர் சங்கத்திடமும், பள்ளி வாரியத் திடமும் அத்துறை கலந்தா லோசிக்கவில்லை என்றும் பெற் றோர்கள் முறையிட்டனர். சிலாங்கூர் மாநில அரசு இதற்கு விளக்கம் அளிக்க வேண்டும் என்று நினைவுறுத்திய பெற்றோர்கள், பள்ளியின் புதிய கட்டடத்திற்கு பிள்ளைகளை அனுப்பமாட்டோம் என்று நேற்று சூளுரைத்தனர். இந்த விவகாரம் குறித்து கோலசிலாங்கூர் மாவட்ட கல்வி அலுவலகத்திடமிருந்து எந்த கடிதமும் கிடைக்கவில்லை என மாவட்ட நில அலுவலகம் கைவிரித்துவிட்டது. தனியார் நிலம் என்பதால் புதிய பள்ளி கட்டும் திட்டத்தில் தலையிட முடியாது என்று மாவட்ட கல்வி அலுவலகம் பின் வாங்கிக் கொண்டது என்று பள்ளி வாரியத் தலைவர் பிரான்சிஸ் ராஜு (வயது 58) தெரிவித்தார். அடுத்தாண்டு புதிய கட்டடம் கட்டுமானம் நிறைவடையும் என எதிர்பார்க்கப் படுகிறது. மாணவர் தங்கும் விடுதி, பல்நோக்கு மண்டபம், சிற்றுண்டிச்சாலை, விளையாட்டு மைதானம், 24 வகுப்பறைகளைக் கொண்ட இரண்டு மாடிக்கட்டடம் என கடந்த 5 ஆண்டுகளுக்கு முன் அடுக்கடுக்கான வாக்குறுதிகளை அள்ளியிறைத்த மாநில அரசு அந்த வாக்குறுதி களையெல்லாம் காற்றில் பறக்க விட்டு விட்டதாக பெற்றோர்கள் ஆவேசப்பட்டனர். சுமார் 3.9 ஏக்கர் பரப்பளவிலான நிலத்தில் கோல்பீல்ட் தோட்டத் புதிய தமிழ்ப்பள்ளிக்கு பொதுப்பணித்துறை 6 வகுப்பறைகளைக் கொண்ட ஒரு மாடிக் கட்டடம் கட்டும் திட்டம் பெற்றோர்களிடையே அதிர்ச் சியை ஏற்படுத்தியது. இந்த புதிய திட்டத்தில் பள்ளிக்கு விளையாட்டு மைதானம் கிடையாது என்று ஆத்திரப்பட்ட பிரான்சிஸ் ராஜூ, 40 லட்சம் வெள்ளி மதிப்பில் புதிய கட்டடம் எழுப்பப்படும் என்று வாக்குறுதி அளித்த மாநில அரசு பெற்றோர்களின் நீண்டக் கால போராட்டத்தை சிதறடித்துவிட்டதாக அவர் ஏமாற்றம் தெரிவித்தார். 5 ஆண்டுகளுக்கு முன் புதிய கட்டடம் கட்டுமான வரைபடம் எங்களிடம் இருக்கிறது. 5 ஆண்டுகளுக்கு முன் பள்ளியின் புதிய கட்டட அடிக்கல் நாட்டு விழாவில் மிட்லண்ட்ஸ் தோட்டத் தமிழ்ப்பள்ளிக்கு நிகராக நவீன வசதிகள் கொண்ட கட்டடம் அமைக்கப்படும் என்றும் சிலங்கூர் மாநிலத்திலேயே கோல்பீல்ட் தோட்டத் தமிழ்ப் பள்ளி, மாணவர் தங்கும் விடுதி, பல்நோக்கு மண்டபம் அடங் கிய மிகப் பெரிய தமிழ்ப் பள்ளியாக உருவெடுக்கும் என்றும் வாய் ஜம்பமடித்த மாநில பக்காத்தான் அரசின் மக்கள் பிரதிநிதிகள், இன்று இந்த அவலத் திற்கு பதில் சொல்வார்களா என்று பிரான்சிஸ் ராஜூ கேள்வி எழுப்பினார்.


பத்துமலை மேம்பாட்டுக்கு தடையில்லை!

பத்துமலையில் நடைபெற்று வரும் மேம்பாட்டு பணிகளுக்கு எந்தவொரு தடையுமில்லை. அப்பணிகள் தொடர்ந்து நடைபெறும் என்று எம்பிஎஸ், தேவஸ்தானம் நேற்று கூட்டாக அறிவித்தன. பத்துமலை ஆலயத்தின் மேல்குகைக்கு செல்வற்கான நான்காவது படிக்கட்டு உட்பட இதர மேம்பாட்டுப் பணிகளுக்கு முறையாக அனுமதி பெறவில்லை. இதனால் எம்பிஎஸ் எனப்படும் செலாயாங் நகராண்மைக் கழகம் சம்பந்தப்பட்ட மேம்பாட்டு பணிகளுக்கு தடை விதித்துள்ளது என்று ஆங்கில நாளேட்டில் செய்தி வெளியிட்டப்பட்டது. இவ்விவகாரம் தொடர்பில் செலாயாங் நகராண்மைக் கழகத் தலைவர் சுலிமான் அப்துல் ரஹ்மான் தலைமையிலான குழுவினர் நேற்று பத்துமலைக்கு வருகை தந்தனர். ஸ்ரீ மகா மாரியம்மன் தேவஸ்தானத்தில் சார்பில் அறங்காவலர்களில் ஒருவரான டத்தோ சிவக்குமார், செயலாளர் சேதுபதி, பொருளாளர் அழகன் உட்பட பலர் அவ்வதிகாரிகளை சந்தித்து பேசினர். இரு தரப்பு பேச்சு வார்த்தைகளுக்கு பின் செலாயாங் நகராண்மைக் கழகத் தலைவர் சுலிமான் செய்தியாளர்களிடம் பேசினார். பத்துமலை ஆலயத்தில் புதிய கட்டுமானப் பணிகள் ஏதும் நடக்கவில்லை. மாறாக இருந்தவை தான் மீண்டும் அழகுபடுத்தி வருகின்றனர். குறிப்பாக புதுப்பிக்கப்படும் நான்காவது படி 1980ஆம் ஆண்டிலேயே கட்டப்பட்டதாகும். தைப்பூச காலங்களில் அது முதலுதவிகளுக்கு பயன்படுத்தப்படும் படியாக இருந்துள்ளது. அப்படியைத் தான் தேவஸ்தானத்தினர் புதுப்பித்து வருகின்றனர். அதே போன்று பெரிய முருகன் சிலை வர்ணம் பூசப்படுகிறது. கீழே உள்ள ஆலயங்களும், மேலே உள்ள ஆலயங்களும் கும்பாபிஷேகத்திற்காக புதுப்பித்து வருகின்றனர். புதிய கட்டடங்கள் கட்டப்பட்டால் தான் லைசென்சுகள் பெற வேண்டும். அழகுபடுத்தும் பணிகளுக்கு விண்ணப்பம் செய்திருந்தாலே போதும். ஒரு சில தவறான தகவல்களால் தான் இதுவொரு பிரச்சினையாக எழுந்துள்ளது. ஆகவே இப்பிரச்சினையை மேலும் பெரிதாக்க வேண்டாம். ஆலயப் பணிகள் அனைத்தும் முறையாக நடைபெறும். அதே வேளையில் கேபள் கார், கலாச்சார மையங்கள் கட்டுவது குறித்து தேவஸ்தானத்தினர் மீண்டும் விண்ணப்பம் செய்தால் அதை மறுபரிசீலனை செய்ய நாங்கள் தயாராக உள்ளோம் என்று சுலிமான் கூறினார். இதனிடையே பத்துமலையில் நீர் ஊற்று உட்பட மேம்பாட்டு பணிகள் மேற்கொள்ளப்படுகிறது என்ற வதந்தி தான் இப்பிரச்சினைகளுக்கு முக்கிய காரணமாக இருக்கிறது என்று அறங்காவலர் டத்தோ ந. சிவக்குமார் கூறினார். சுற்றுப்பயணிகளும், மக்களும் அதிகம் வரும் இடமாக பத்துமலை விளங்குகிறது. அவர்களுக்கு உரிய வசதிகளை செய்து தர வேண்டும் என்ற நோக்கில் தேவஸ்தானம் இதுபோன்ற மேம்பாட்டுப் பணிகளை மேற்கொண்டு வருகிறது. ஆனால் ஒரு சிலர் இவ்விவகாரங்களை வைத்து தேவஸ்தானத்திற்கு எதிராக பிரச்சினைகளை தூண்டி விடுகின்றனர். நான்காவது படி கட்டுவதால் மக்கள் தான் பயன் பெறவுள்ளனர். அதுவும் இப்படிக் கட்டுகள் ஏற்கெனவே அங்கு இருந்தவையாகும். 12 வருடங்களுக்கு ஒரு முறை கும்பாபிஷேகம் நடத்த வேண்டும் என்பது நமது சமயத்திலேயே உள்ளது. இதனால் ஆலயங்களை புதுப்பிப்பதில் எந்தவொரு தவறும் இல்லை.தவறான தவகல்கள், வதந்திகளால் தான் இவ்வளவு பிரச்சினை எழுந்துள்ளது என்று எம்பிஎஸ் தலைவரே ஒப்புக் கொண்டார். ஆகவே பத்துமலையில் நடைபெற்று வரும் மேம்பாட்டுப் பணிகள் எந்தவொரு பிரச்சினையும் இன்றி தொடர்ந்து நடைபெறும் என்று சிவக்குமார் செய்தியாளர்களிடம் கூறினார்.


கத்தாரில் தற்போதைய நிலை என்ன?

சவூதி அரேபிய உள்ளிட்ட ஏழு நாடுகள் கத்தாருடனாக உறவுகளை துண்டித்துள்ளது. இந்த நாடுகளின் தடையால் கத்தாரில் உள்ள தமிழர்களின் தற்போது நிலை என்பது குறித்து தமிழகம் திரும்பிய தூத்துக்குடி மாவட்டத்தை சேர்ந்த தமிழர் ஒருவர் அளித்த பிரத்யேக பேட்டி. "ஏழு ஆண்டுகளாக குடும்பத்துடன் கத்தாரில் வசித்து வருகிறேன். கடந்தவாரம்தான் சொந்த ஊருக்கு வந்தேன். தற்போது சவுதி அரேபியா, துருக்கி, எமன், பஹ்ரைன் உள்ளிட்ட ஏழு நாடுகள் கத்தாருடனான உறவுகளை துண்டித்துவிட்டன. கத்தார் நாடு தீவிரவாதத்துக்கு ஆதரவாகச் செயல்படுவதாக கூறுகிறார்கள். அப்படி ஒன்றும் எங்களுக்கு தெரியவில்லை. இஸ்ரேல்- பாலஸ்தீனம் ஆகிய நாடுகளுக்கு இடையே போர் நடந்துக்கொண்டிருக்கிறது. பாலஸ்தீனத்தின் காசா பகுதியில் இஸ்ரேல் ராணுவம் நடத்திய தாக்குதலில் அந்த பகுதியை சேர்ந்த தலைவர் ஒருவர் காயமடைந்துள்ளார். அவருக்கு கத்தார் நாட்டில் வைத்து சிகிச்சை அளிக்கப்பட்டுள்ளது. பாதிக்கப்பட்ட பாலஸ்தீன மக்களுக்கு கத்தார் மன்னர் நேரிடையாகவே சென்று வீடுகள் கட்டிக்கொடுத்தார். தீவிரவாதத்துக்கு கத்தார் ஆதரவு கொடுப்பதில்லை. கத்தாரில் தீவிரவாதம் எதுவும் கிடையாது. அண்மையில் தலீபானுக்கும் ஆப்கானிஸ்தான் அரசுக்குமிடையே பேச்சுவார்த்தை நடைபெற்றது. கத்தாரில் வைத்து பேச்சு வார்த்தை நடத்தினால்தான் நாங்கள் வருவோம் என்று தலீபான்கள் தெரிவித்தனர். இதனால் பேச்சுவார்த்தை கத்தாரில் நடைபெற்றது. தலீபான்கள் ஆயுதங்களை போட்டுவிட்டு அரசியல் பாதைக்கு திரும்ப வேண்டும் என்பதற்காகவே தங்கள் நாட்டில் பேச்சுவார்த்தை நடத்தியது கத்தார். ஏழு நாடுகள் தடை விதித்ததற்கு அமெரிக்க அதிபர் ட்ரம்ப்தான் காரணம். வளைகுடா நாடுகளில் கத்தார் முக் கியமான நாடு. இந்த நாடுகளுக்கிடையே பிரச்னை வந்தால் கத்தார் மத்தியஸ்தம்தான் செய்யும். இது ட்ரம்புக்கு பிடிக்கவில்லை. அவருக்கு வளைகுடா நாடுகள் அமைதியாக இருக்கக்கூடாது என்பதுதான் நோக்கம். வளை குடா நாடுகள் அமைதியாக இருக்கக்கூடாது, இவர்களுக்குள் சண்டை வரவேண்டும். ஏதாவது ஒரு நாட்டை தங்களது கட்டுப்பாட்டுக்குள் வைத்துக்கொண்டு அங்குள்ள எண்ணெய் வளத்தை தங்கள் நாட்டுக்கு கொண்டு செல்ல வேண்டும் என்பதுதான் ட்ரம்பின் எண்ணம். மக்கள் அமைதியாக இருக்கிறார்கள். அமைதியாக போய்க்கொண்டு இருக்கிறது. சண்டை வந்தால் மக்களின் நிலைமை மோசம்தான். கத்தாருக்கு தடை விதித்தது ஏழு நாடுகள்தான். இந்தியா உட்பட மற்ற நாடுகள் உதவி செய்துக்கொண்டிருக்கிறது. பால், காய்கறி உள்ளிட்ட அத்தியாவசிய பொருள்கள் சவூதி, துபாய் உள்ளிட்ட நாடுகளில் இருந்து வந்தது. தற் போது அந்த பொருள்கள் நிறுத்தப்பட்டுள்ளது. மற்ற நாடுகளிலிருந்து அத்தியாவசிய பொருள்கள் வந்து கொண்டிருக்கிறது. விமானப் போக்குவரத்து பாதிக்கப்பட்டுள்ளது. தடைக்கு முன்பு கத்தார் விமானங்கள் சவூதி, துபாய், ஓமன் ஆகிய நாடுகளின் வான்வழியாக செல்லும். தற்போது, கத்தார் விமானம் ஈரான் வான்வழியாக செல்கிறது. முன்பு கத்தாரிலிருந்து திருவனந்தபுரத்துக்குவர ஐந்து மணி நேரமாகும். இந்த பிரச்னையால் தற்போது ஏழு மணி நேரமாகிறது. கத்தார் நாட்டில் நிறைய நாடுகள் முதலீடு செய்திருக்கிறது. இந்தியா மட்டுமின்றி ஐரோப்பிய நாடுகள் அதிகளவு முதலீடு செய்துள்ளது. ஆயில், கேஸ் ஆகியவை கத்தாரிலிருந்துதான் இந்தியாவுக்கு வருகிறது. உலகத்தில் தனி மனித வருவாயில் பணக்கார நாடு கத்தார்தான். 2021ஆம் ஆண்டு கத்தாரில் உலககோப்பை கால்பந்து போட்டி நடைபெறுகிறது. ஆசிய நாடு ஒன்று முதன் முறையாக இந்த போட்டியை நடத்துகிறது. கால்பந்து போட்டியில் ஐரோப்பிய நாடுகள்தான் முக்கிய பங்கு வகிக்கிறது. தற்போதையை பிரச்னையில் இந்த நாடு மத்தியஸ்தம் செய்யும். இந்த பிரச்னை இன்னும் ஒருமாதத்தில் சரியாகிவிடும். தமிழர்கள் அனைவரும் நன்றாக இருக்கிறார்கள். வழக்கம்போல் தங்கள் வேலைகளை செய்துக்கொண்டிருக்கிறார்கள்" என்றார்.


சந்திரபாபு நாயுடுவைச் சந்திக்கிறார் டெல்லி முதல்வர் கெஜ்ரிவால்..!

ஆந்திர மாநில முதல்வரும், தெலுங்கு தேசம் கட்சித் தலைவருமான, சந்திரபாபு நாயுடுவை டெல்லி முதல்வர் அரவிந்த் கெஜ்ரிவால் சந்தித்துப் பேச திட்டமிட்டுள்ளார். ஆந்திர மாநிலத்துக்கு சிறப்பு அந்தஸ்து வழங்காத மத்திய அரசைக் கண்டித்து, பி.ஜே.பி. தலைமையிலான தேசிய ஜனநாயகக் கூட்டணியில் இருந்து விலகினார் அம்மாநில முதல்வர் சந்திரபாபு நாயுடு. இந்த விவகாரத்தில் கடும் அதிருப்தியடைந்த தெலுங்கு தேசம் கட்சித் தலை வரான சந்திரபாபு நாயுடு, மத்திய அமைச்சரவையிலிருந்தும் தனது கட்சியைச் சேர்ந்த மத்திய அமைச்சர்களை திரும்பப் பெற்றுக்கொண்டார்.

இந்நிலையில், டெல்லி வந்துள்ள சந்திரபாபு நாயுடு, காங்கிரஸ் கட்சியின் மூத்த தலைவர் வீரப்ப மொய்லி, தேசியவாத காங்கிரஸ் கட்சித் தலைவர் சரத் பவார், அகாலி தளம் கட்சியின் ஹர்சிம்ரத் கவுர் பாதல் ஆகியோரைச் சந்தித்து பேசியுள்ளார். நாடாளுமன்றத்தில் மத்திய அரசுக்கு எதிராக கொண்டு வந்துள்ள நம்பிக்கையில்லா தீர்மானத்துக்கு ஆதரவு அளிக்குமாறு அந்தத் தலைவர்களிடம் சந்திரபாபு நாயுடு கேட்டுக்கொண்டார்.

அதன் தொடர்ச்சியாக ஆம் ஆத்மி கட்சியின் தலைவரும், டெல்லி முதல்வருமான அரவிந்த் கெஜ்ரிவாலை சந்திரபாபு நாயுடு இன்று சந்திக்கவுள்ளார். ஆந்திர பவனில் தங்கியிருக்கும் சந்திரபாபு நாயுடுவை கெஜ்ரிவால் சென்று சந்திக்க இருப்பதாக தகவல்கள் வெளியாகியுள்ளன.


ஓடும் ரயிலில் ''கிக்கி சேலன்ஞ்'' செய்த இளைஞர்களுக்கு துப்புரவு தண்டனை

அண்மைக்காலமாக ''ஃபீல் மை ஹார்ட்'' ஈன்ற பெயரில் இளைஞர்கள் கார் ஓடிக்கொண்டிருக்கும் பொழுதே காரின் டிரைவிங் சீட்டிலிருந்து இறங்கி பாடலுக்கு நடனமாடி திரும்பவும் காரில் ஏறும்  கிக்கி சேலன்ஞ்  எனும் அபாயகர  நடன முறை பிரபலமாகி வருகிறது.

இதுபோன்ற நடனத்தில் ஆண்கள் மட்டுமின்றி பல இளம்பெண்களும் ஓவர் கான்பிடென்சில் இறங்கி உயிரிழப்பு சம்பவமும் அதிகரித்து வருகிறது. இந்த வினோத முறையினை போலீசார் தொடர்ந்து எச்சரித்து வரும் நிலையில் இந்த அபாய நடனம் வெளிநாடுகள் மட்டுமன்றி இந்தியாவிலும் பிரபலமாகி வருகிறது. கிக்கி சேலன்ஞ்  என்ற பெயரில் இளைஞர்கள் வாகனங்களில் இருந்து இறங்கி நடனமாடி அதை வீடியோ பதிவு செய்து வாட்ஸ் அப், பேஸ்புக், இன்ஸ்டாகிராம் பக்கங்களில் பகிர்ந்து வருகின்றனர்.

இந்நிலையில் மஹாராஷ்டிராவில் மூன்று இளைஞர்கள் வசாய் ரயில் நிலையத்தில் ஓடிக்கொண்டிருக்கும் ரயிலில் இருந்து இறங்கி ''கிக்கி சேலன்ஞ்'' செய்து அதை வீடியோ எடுத்து போட்டுள்ளனர். அந்த வீடியோவை சுமார் 2 லட்சம் பேர் இணையத்தில் பார்த்துள்ளனர். அந்த மூன்று நபர்களும் ரயில்வே பாதுகாப்பு படையினரால் கைது செய்யப்பட்டு வசாய் ரயில் நிலைய நீதிமன்றத்தில் ஆஜர் படுத்தப்பட்டனர். இந்த வழக்கில் அந்த மூன்று இளைஞர்களும் காலை 11 மணிமுதல் 2 மணிவரையும், மாலை 3 முதல் 5 மணிவரையும் மூன்று நாட்கள் ரயில் நிலையத்தை சுத்தம் செய்யவேண்டும் என உத்தரவிட்டுள்ளார் நீதிபதி.


2012இல் வைக்கப்பட்ட கோரிக்கைக்கு இன்னமும் தீர்வு தேடும் ராமசாமி!

பினாங்கு மாநிலத்தில் உள்ள இந்துக்கள், ஈமச் சடங்குகளை செய்வதற்கு நிரந்தரமான ஓர் இடம் இல்லை என்ற மலேசிய நண்பனின் செய்திக்கு ஆதா ரமாக, இந்த விவகாரத்தை கவனிக்க வேண்டிய மாநில துணை முதலமைச்சர் பேராசிரியர் டாக்டர் பி.ராமசாமி கடந்த 2012-ஆம் ஆண்டிலிருந்து இதில் அலட்சியப் போக்கை காட்டி வருவது அம்பலமாகியுள்ளது. 2012 ஜனவரி 6-ஆம் தேதி மாநில முதலமைச்சர் லிம் குவான் எங்குடன் நடைபெற்ற ஒரு கலந்துரையாடலில் அனைத்து சமய பிரதிநிதிகளும் கலந்து கொண்டனர். பினாங்கு மாநில இந்து சங்கத்தை பிரதிநிதித்து எம்.பி.ஐயப்பனும், சண்முகநாதனும் கலந்து கொண்டனர். ஈமச் சடங்குகளை செய்வதற்கு நிரந்தர இடம் வேண்டும் என அப்போது வைக்கப்பட்ட கோரிக்கையை லிம் குவான் எங் ஏற்றுக்கொண்டு, இரு இடங்களை அடையாளம் காணும்படி ராம சாமிக்கு உத்தரவிட்டார். எனினும், இன்று வரை ராமசாமி அப்பிரச்சினைக்கு தீர்வு காணவில்லை என்பதை ஐயப்பன் அம்பலப்படுத்தியுள்ளார். மலேசிய நண்பனுடன் தொடர்பு கொண்டு அவர் தந்த விளக்கம் கீழ்வருமாறு: கருமக்கிரியை நில விவகாரம் ஏன் தீர்வு காணப்படவில்லை? கடந்த 6.1.2012-இல் நடைபெற்ற மாநில முதல்வருடனான கலந்துரையாடல் நிகழ்வில், பினாங்கு மாநில சர்வ சமய மன்ற பிரதிநிதிகள் கலந்து கொண் டனர். அந்த கலந்துரையாடலின்போது பினாங்கு மாநில இந்து சங்கத்தை பிரதிநிதித்து நானும் சண்முகநாதனும் கலந்து கொண்டோம். அவ்வமயம் பினாங்கு வாழ் இந்து பெருமக்கள், நீத்தார் கடன் (ஈமச் சடங்குகள்) செய்வதற்கு பினாங்குத் தீவிலும் பெரு நிலத்திலும் உகந்த இடங்களை நிரந்தரமாக ஒதுக்கித் தருவதற்கு பினாங்கு மாநில அரசு உதவ வேண்டும் என்ற கோரிக்கையை முன் வைத்தோம். தற்போதைய சூழலில் காரியம் செய்வதற்கு குறிப்பிட்ட இடம் அடையாளம் காணப்படாத நிலையில் மக்கள் ஒரு சில தேர்வு செய்யப்பட்ட இடங்களில் கிரியைகளை செய்து வருகின்றார்கள். ஆனால் உள்ளூர் மாநகர மன்றத்தின் கெடுபிடியால் அவ்வப்போது அபராத அழைப்பாணை பிறப்பிக்கப்பட்டு பல தொல்லைகளுக்கு ஆளாக்கப்படுகின்றார்கள் என்ற வேதனை செறிந்த கருத்தையும் முன் வைத்தோம். எங்களின் கோரிக்கைக்கு மற்ற சமயத்தைச் சார்ந்த உறுப்பினர்களும் ஆதரவு தெரிவித்தனர். இக்கலந்துரையாடல் நிகழ்வில் பிஷாப் அந்தோணி செல்வநாயகமும் கலந்து கொண்டு மாநில சர்வ சமய மன்றத்திற்கு மாநில அரசு மானியம் வழங்க வேண்டும் என்ற கோரிக்கையையும் முன் வைத்தார். அதன் பலனாக ஆண்டுக்கு வெ.50,000 மானியம் அளிப்பதாக உறுதியளிக்கப்பட்டு அது செயல் படுத்தப்பட்டு வருகிறது என்பதும் குறிப்பிடத்தக்கதாகும். எங்களின் வேண்டுகோளை செவிமடுத்து மாநில முதல்வரும் இக்கோரிக்கை நியாயமானதாக இருப்பதை ஏற்றுக்கொண்டு, துணை முதல்வர் பி.இராம சாமியிடம் அதற்கான தீர்வு காணும் வகையில் மாநிலத்திலும் பெரு நிலத்திலும் இரு இடங்களை அடையாளங்கண்டு செயல்படுத்துமாறு உத்தரவு பிறப்பித்தார். பின்னாளில் துணை முதல்வரும் இரண்டு இடங்கள் அடையாளம் காணப்பட்டு விட்டதாகவும் கூடிய விரைவில் இத்திட்டம் செயல் வடிவம் பெறும் என் றும் கூறி வந்துள்ளார். ஆனாலும் காலம் கடந்து விட்ட நிலையிலும் எங்களின் கோரிக்கை இன்னமும் கிணற்றில் போட்ட கல்லாக காணாமல் போய் விட்டது. வரும் பொதுத் தேர்தலுக்குப் பிறகு இந்த வாக்குறுதி என்னவாகும் என்று எண்ணிப் பார்க்கவும் முடியவில்லை. மக்கள் கொடுத்த அதிகாரத்தை துஷ்பிரயோகம் செய்வதிலும் வாய்ச்சொல் வீரர்களாகவும் இருப்பதை நிறுத்திக் கொண்டு இனியாவது மக்கள் பிரதி நிதிகள் தங்கள் கடமையை உணர்ந்து செயல்படுவார்கள் என்று பினாங்கு வாழ் இந்து பெருமக்கள் சார்பாக கேட்டுக் கொள்கிறேன் என்று ஐயப்பன் கூறியுள்ளார்.


மொட்டைமாடியில் 'தேங்க்ஸ்' எழுதிய கேரள பெண்கள்!!!

கேரள மாநிலத்தில் கடந்த 10 நாட்களாகப் பெய்து வந்த தொடர் மழை குறையத் தொடங்கியது. இந்த மழையிலும், வெள்ளத்திலும், நிலச்சரிவிலும் சிக்கி இதுவரை 350க்கும் மேற்பட்ட மக்கள் பலியாகியுள்ளனர். ஏராளமானோரைக் காணவில்லை. 6லட்சத்துக்கும் மேற்பட்ட மக்கள் நிவாரண முகாம்களில் தங்க வைக்கப்பட்டுள்ளனர்.

வெள்ளத்தில் சிக்கியிருக்கும் மக்களை மீட்கும் பணியில் தேசிய பேரிடர் மீட்பு படையினர், ராணுவம், கடற்படை, விமானப்படை, தீயணைப்பு படையினர் என ஆயிரத்துக்கும் மேற்பட்டோர் ஈடுபட்டு வருகின்றனர்.

ஆகஸ்ட் 17ஆம் தேதி மாடியில் தஞ்சம் புகுந்த இரு பெண்களை விமானப் படை வீரர் விஜய் வர்மா ஹெலிகாப்டர் மூலம் அவர்களை மீட்டார். அவருக்கு நன்றிதெரிவிக்கும் வகையில், வீட்டின் மொட்டைமாடியில் 'தேங்க்ஸ்' என்று பெயிண்டால் எழுதியுள்ளனர்.


மாணவர் என்ற போர்வையில் நைஜீரியர்களின் நடமாட்டம்.

(துர்க்கா) மந்தின், மாணவர்கள் என்ற போர்வையில் நாட்டிற்குள் நுழையும் அந்நிய நாட்டவரால் சமூக சீர்கேட்டுப் பிரச்சினைகள் இங்கு அதிகமாக நிலவுவது தற்போது வெட்ட வெளிச்சத்திற்கு வந்துள்ளது. நெகிரி செம்பிலான், மந்தின் மாவட்டத்தில் இது போன்ற மாணவர்களால் இங்குள்ள பெண்கள் பல்வேறு பிரச் சினைகளை எதிர்நோக்கி வருவதாக இவ்வட்டார மக்கள் புகார் செய்துள்ளனர். குறிப்பாக, இங்குள்ள தனியார் கல்லூரி ஒன்றைச் சேர்ந்த நைஜீரிய மாணவர்களால் பல தொல்லைகளை சந்திக்க வேண்டியுள்ளன என்று அவர்கள் தங் கள் புகாரை முன்வைத்தனர். போதைப்பொருள் கடத்தல், நம் பெண்களை தங்கள் வசம் கவருவது, போதையில் வாகனம் செலுத்தி, அதனால் பல குடும்பங்கள் இன்னல்களுக்கு ஆளாவது போன்ற செய்கைகளில் அந்த நைஜீரிய மாணவர்கள் ஈடுபட்டு வருவதை அவர்கள் சுட்டிக்காட்டினர். இந்திய குடும்பங்களை பரிதவிப்புக்கு ஆளாக்கும் இந்த நைஜீரிய மாணவர்களின் சீர்கேடான செயல்கள் அடியோடு துடைத்தொழிக்கப்படுவதற்கு போலீ சாரும் குடிநுழைவுத் துறை அதிகாரிகளும் கடுமையான நடவடிக்கை எடுக்க வேண்டும் என்று ஜெய குமார் த/பெ பழனியாண்டி (வயது 50), வெள் ளையன் த/பெ செங்கோட்டையன் (வயது 62), கிருஷ்ணன் த/பெ சுப்ரமணியம் (வயது 40), மகேன் த/பெ சித்ரவேல் (வயது 50), மனைவியைப் பறி கொடுத்த கணவர் குமரசாமி த/பெ ஐயப்பன் (வயது 46), தாயைப் பறிகொடுத்த பிள்ளைகள், மகனைப் பறி கொடுத்த தாய் வசந்தி த/பெ வீரசாமி (வயது 51) ஆகியோர் கேட்டுக் கொண்டனர். மந்தின் நகரை இவர்கள் தற்போது ஆக்கிரமித்துள்ளனர். கொள்ளை, வழிப்பறி, கைகலப்பு போன்ற சம்பவங்களுக்கும், வன் முறை ஈடுபாட்டிற்கும் அவர்கள் காரணமாக இருக்கின்றனர் என்பது மறுப்பதற்கில்லை. இது பற்றி பல முறை போலீசில் புகார் செய்திருக்கிறோம். ஆனால், இதுவரை எந்த நடவடிக்கையும் எடுக்கப்படாதது குறித்து அவர்கள் கவலை தெரிவித்தனர். இந்த வெளிநாட்டினர் மாணவர் விசாவில் இங்கு நுழைந்திருப்பதாக நம்பப்படுகிறது. நம் பெண்களை இவர்கள் தங்கள் வலையில் சிக்க வைத்து விடு கின்றனர். சமூகப் பிரச்சினைகளுக்கு இது காரணமாகின்றது. பல குடும்பங்கள் சீரழிந்துள்ளன. தங்கள் கண் எதிரே இதுபோன்ற அவலங்கள் நிலவு வதைக் கண்டும் காணாமல் இருக் கும் சமுதாயத் தலைவர்களையும் அவர்கள் கடுமையாகச் சாடினர். மந்தின் நகரில் இவர்களின் ஆக்கிரமிப்புக்கு உடனடியாக முடிவு கட்ட வேண்டும் என்று அவர்கள் வலியுறுத்தினர். இந்த மாணவர்களுக்கு இந்நாட்டு சாலை விதிமுறைகள் பற்றி தெரிந்தி ருக்காத நிலையில், அவற்றை பொருட்படுத்தாமல் வாகனம் செலுத்துவதால் நான் அறிந்த வரை 10 சாலை விபத் துகளில் பல குடும்பங்கள் தாய், தந்தை,மகன் என பலரை பலி கொடுத்திருப்பதாக வெள்ளையன் செங்கோட் டையன் (வயது 62) என்பவர் கூறினார். கடந்த 2 வாரங்களுக்கு முன்பு கூட மந்தின் நகரில் மோட்டார் சைக்கிளுக்கு பெட்ரோல் நிரப்புவதற்காக செல்லும்போது நைஜீரிய மாணவன் ஒருவன் செலுத்திய காரினால் மோதப்படுவதிலிருந்து தாம் தப்பியதாக பாஜமில் வசிக்கும் கிருஷ்ணன் த/பெ சுப்ரமணியம் (வயது 40) தெரிவித்தார். பொது மக்களுக்கு மிரட்டலாக இருக்கும் இந்த நைஜீரிய மாணவர்கள் தங்கியுள்ள குடியிருப்பிற்கு சென்று குடிநுழைவுத் துறை அதிகாரிகள் சோதனை நடத்த முற்படும்போது அதற்கு முன்பே தகவல் கிடைத்து அவர்கள் அங்கிருந்து தப்பி தலைமறைவாகி விடுவதாகவும் கூறப்படுகிறது. வேலைக்கு மோட்டார் சைக்கிளில் சென்று கொண்டிருந்த சாந்தி எனும் 4 பிள்ளைகளுக்குத் தாயான மாது ஒருவரை நைஜீரிய மாணவன் செலுத்திய வாகனம் மோதி அவர் சம்பவ இடத்திலேயே பலியான சம்பவத்தை அவர்கள் நினைவு கூர்ந்தனர். இதே போன்று மற்றொரு சம்பவத்தில், கிருஷ்ணா த/பெ தர்மலிங்கம் (வயது 18) எனும் இளைஞன் விபத்தில் மரண மடைந்ததை அவர்கள் சுட்டிக் காட்டினர். அந்த வாகனத்தை செலுத்தியவரும் நைஜீரிய மாணவர்கள் என்று அவர்கள் கூறினர். சம்பந்தப்பட்ட அதிகாரிகள் இவ்விஷயத்தில் விரைந்து நடவடிக்கை எடுத்தால் தவிர, இதற்கு தக்க தீர்வு காண இயலாது என்று அவர்கள் மேலும் தெரி வித்தனர்.


பணிப்பெண் சித்ரவதை-மரணம்:

(ஆர்.தசரதன்) புக்கிட் மெர்தாஜம்,

இந்தோனேசியப் பணிப் பெண் அடெலினா லிசாவ் (வயது 26)  என்ப வரை சித்ரவதை செய்து கொலை செய்ததாக எம்.ஏ.எஸ். அம் பிகா (வயது 59) மீது இங்குள்ள மாஜிஸ்திரேட் நீதிமன்றத்தில் நேற்று குற்றஞ்சாட்டப்பட் டது. அதேவேளையில், அம்பிகாவின் மகளான ஆர்.ஜெயவர்த்தினி (வயது 32) என்ப வர் மீது சட்டவிரோதமாக வெளிநாட்டவரை வேலைக்கு அமர்த்தியதாக குற்றஞ்சாட்டப்பட்டது.

கடந்த ஆண்டு மார்ச் மாதத்திற்கும் இவ்வாண்டு பிப்ரவரி 10-ஆம் தேதிக்கும் இடையே இவ்விருவரும்   புக்கிட் மெர்தாஜம், தாமான் கோத்தா பெர்மாய் என்ற இடத்தில் இக்குற்றங்களைப் புரிந்ததாக நீதிமன்றத்தில் தெரிவிக்கப்பட்டது.

Read More: Malaysia Nanban Tamil Daily on 22.2.2018


கிம் ஜோங் நாம் இன் உடல் மலேசிய சுகாதார அமைச்சிடம் ஒப்படைக்கப்படும்

கோலாலம்பூர் அனைத்துலக விமான நிலையத்தில் (2) கடந்த பிப்ரவரி 13-ஆம் தேதி நிகழ்ந்த சம்பவத்தில் கொல்லப் பட்ட கிம் சோய் என்ற வட கொரி யர் கிம் ஜோங் நாம்-தான் என்பதை போலீசார் நேற்று உறுதி செய்தனர். வட கொரிய அத்பரின் தம்பியான அவரின் அடையாளம் இதுவரை உறுதி செய்யப்படாமல் இருந்தது. இதற்கு அவரின் குடும்பத்தார் மரபணு சொதனை அவசியம் என்றும் போலீஸ் கூறியிருந்தது. எனினும், நேற்று முன்தினம் இரவு அவரின் அடையாளத்தை தாங்கள் உறுதி செய்ததாக போலீஸ் படை தலைவர் டான்ஸ்ரீ காலிட் அபு பக்கார் கூறினார். எனினும், இது எப்படி சாத்தியமானது என்பதை அவர் வெளியிட மறுத்து விட்டார். நாங்கள் எப்படி அவரின் அடையாளத்தை உறுதிப்படுத்தினோம் என் பதை எங்களால் அம்பலப்படுத்த முடியாது. ஆனால், கொல்லப்பட்ட அந்த கொரியர் கிம் ஜோங் நாம்-தான் என்பதை நாங்கள் உறுதி செய்துள்ளோம் என்று அவர் குறிப்பிட்டார். மேலும், அவரின் சடலம் மலேசிய சுகாதார அமைச்சிடம் ஒப்படைக்கப்படும் எனவும் அவர் சொன்னார். முறைப்படி அவரின் உடலை அவரின் குடும்ப உறுப்பினர்களிடம்தான் நாங்கள் ஒப்படைக்க வேண்டும். ஆனால், அதனை பெற்றுச்செல்ல குடும்ப உறுப் பினர்கள் யாரும் முன்வராததால் மலேசிய சுகாதார அமைச்சிடம் ஒப்படைக்கிறோம். அந்த சடலம் இனிமேலும் எங்களுக்குத் தேவையில்லை என்றார் அவர்.


காபூலில் உள்ள ஈராக் தூதரகத்தை குறிவைத்து கார் வெடி குண்டு தாக்குதல்

காபூல், ஆப்கானிஸ்தான் தலைநகர் காபூலின் மத்திய பகுதியில் ஈராக் நாட்டு தூதரகம் உள்ளது. வெளிநாட்டு தூதரகங்கள் உட்பட பல முக்கிய அரசு அலு வலகங்கள் உள்ளதால் உச்ச கட்ட பாதுகாப்பு இந்த பகுதியில் இருக்கும். இந்த நிலையில், பாதுகாப்புகளை மீறி ஈராக் தூதரக அலுவலகத்திற்கு வெளியே கார் வெடி குண்டு மூலம் தாக்குதல் நிகழ்த்தப்பட்டுள்ளது. அதிர்ஷ்டவசமாக இந்த தாக்குதலில் யாரும் காயம் அடையவில்லை. இதையடுத்து, துப்பாக்கிகளுடன் புகுந்த மர்ம நபர் ஒருவர் கட்டிடத்திற்குள் புகுந்து துப்பாக்கிச்சூடு நடத்தியுள்ளார். உடனே சுதாரித்துக்கொண்ட பாதுகாப்பு படையினர் பதில் தாக்குதல் நடத்தி வருகின்றனர். இரு தரப்புக்கும் இடையே, துப்பாக்கிச்சண்டை நீடித்து வருவதாக அங்கிருந்து வரும் தகவல்கள் தெரி விக்கின்றன. இந்த தாக்குதலுக்கு தற்போது வரை எந்த இயக்கமும் பொறுப்பேற்கவில்லை. ஆப்கானிஸ்தானில் இது போன்ற தாக்குதல்களை வழக்கமாக தலீபான் மற் றும் ஐ.எஸ் இயக்கங்கள் முன்னெடுத்து வருவது நினைவு கூறத்தக்கது.


லோகேஸ்வரியின் கண்ணீர்க் கதை.

(பி.ஏ.கந்தையா) தெலுக்இந்தான்,

எழுந்து நடமாட முடியாமல் கோமா நிலையில் கணவர்,  பள்ளியில் பயிலும் மூன்று பிள்ளைகள், ஒரு கைக்குழந்தை - இதுதான் எஸ்.லோகேஸ்வரி குடும்பத்தின் இன்றையச் சூழ்நிலை. இவரின் கணவர் பி.ஆப்ரஹாம் (32) கடந்த செப்டம்பர் 24-ஆம் தேதி  சாலை விபத்தில் சிக்கியதன் விளைவாக, சிகிச்சை பெற்றும் பலனளிக்காமல் வீட்டில் படுத்த படுக்கையாக கிடக்கின்றார்.

இக்குடும்பத்தினர், இங்கு, ஜாலான் பசாரில் உள்ள சீனருக்கு சொந்தமான ஒரு வீட்டில் 300 வெள்ளி வாடகைக்கு குடியிருந்து வருகின்றனர்.  கடந்த இரண்டு மாதங்களாக வீட்டின் வாடகைப் பணத்தை செலுத்த முடியாமல் இம்மாதம் 31-ஆம் தேதியுடன் வீட்டைவிட்டு வெளியேறும் இக்கட்டான நிலைக்குத் தள்ளப்ப ட்டுள்ளார்.  சதீஸ்வரி (11), அர்விந்த் (8),  ஸ்ரேல் ( 3) என்ற மூன்று பிள்ளைகளுடன் கைக்குழந்தை யையும் வைத்துக்கொண்டு, படுத்த படுக்கையாக கிடக்கும் கணவரையும் அழைத்துக்கொண்டு நான் எங்கு செல்வது?

கண்களில் வஞ்சமில்லாமல் கொட்டும் கண்ணீருக்கிடையே லோகேஸ்வரி கேட்கும் கேள்வி இது. அடுத்து என்ன செய்வது என்பது அறியாது தவித்து வருகிறார் இந்தத் தாய்.

Read More: Malaysia Nanban News Paper on 28.12.2017


கம்போங் சுங்கையூ நிலம் அபகரிப்பு

தஞ்சோங் காராங், கம்போங் சுங்கையூ பசுமைப் புரட்சி விவசாயத் திட்டத்தில் தங் களுடைய வீட்டுமனைகள் அபகரிக்கப் பட்டுள்ள தாக அதன் குடி யேற்றவாசிகள் கொந்தளித்தனர். கோலசிலாங்கூர் மாவட்டத்தில் உள்ள இந்த அரை நூற்றாண்டு விவசாயத் திட்டத்தில் இந்தியர்களுக்கு கிடைக்க வேண்டிய நியாயமான வாய்ப்புகள் தட்டிப் பறிக்கப்பட்டுள்ளதாக அவர்கள் குற்றம்சாட்டினர். திங்கட்கிழமை அத்திட்டத்தில் பங்கெடுத்த 20க்கும் மேற்பட்ட இந்திய விவசாயிகள் தங்களுடைய மனக் குமுறலை கொட்டித் தீர்த்தனர். முப்பது ஆண்டுகளுக்கு முன் சதுப்பு நிலக்காடுகளை அழித்து அந்நிலத்தை பண்படுத்தி பாதுகாத்தவர்களுக்கு வீட்டுமனை லோட் நிலம் முற்றாக மறுக்கப் பட்டுள்ளது. அவர்களுக்கு கிடைக்க வேண்டிய வீட்டுமனை லோட் நிலங்கள் வெளியார்களுக்கு தாரை வார்க்கப் பட்டுள்ளதாக மணியம் சின்னப்பையன் (வயது67) ஆவேசப் பட்டார். சிலாங்கூர் மாநில ஆட்சிக்குழு உறுப்பினர் வீ.கணபதிராவ், கம்போங் சுங்கையூ விவசாயத் திட்டத்தில் பங்கெடுத்த இந்தியர்களின் வரலாறு தெரிய வேண்டுமானால் இங்கு நேரடியாக வந்து அவர்களுடைய வீட்டின் கதவைத் தட்டி வரலாற்றை கேட்டு தெரிந்து கொள்ள வேண்டும் என்று நினைவுறுத்திய மணியம், இங்குள்ள யாரோ ஒருவர் கொடுத்த விவரங்களை முழுமையாக ஆராய்ந்து பார்க்காமல் பேசுவதும் பத்திரிகை அறிக்கை வெளியிடுவதும் அவருடைய அறியாமையை காட்டுகிறது என்று மணியம் மேலும் கூறினார். முப்பது ஆண்டுகளுக்கு முன்பே நானும் என்னுடைய மனைவியும் சதுப்பு நிலக்காடுகள் மண்டிக் கிடந்த சம்பந்தப்பட்ட நிலத்தை அழித்து பண்படுத்தி காய்கறி தோட்டம் அமைத்த வரலாற்றையும் கணபதிராவ் தெரிந்து கொண்டு பேச வேண்டும். ஆனால் எங்களை நேரடியாக சந்திப்பதற்கு அவருக்கு நேரமில்லை என்று மணியம் சீறிப் பாய்ந்தார். வீட்டுமனைக்காக ஒதுக்கப்பட்ட நிலத்தில் மண்டிக் கிடந்த புதரையும் சதுப்புக் காடுகளையும் ஒவ்வொரு காலக்கட்டத்திலும் நாங்கள் சுயமாக அழித்து அந்த நிலத்தை பண்படுத்தி வந்திருக்கிறோம். அதில் கட்டப்பட்ட பொது மண்டபம் பாழடைந்து கிடக்கிறது. விளையாட்டுத் திடல் தனிநபர் ஒருவரால் அத்துமீறப் பட்டு அதில் செம்பனைக் கன்றுகள் பயிரிடப் பட்டுள்ளன. இதற்கு கோலசிலாங்கூர் மாவட்ட நில அலுவலகம் துணை போனதா? இதை கேள்வி கேட்க கணபதிராவிற்கு துணிவிருக்கிறதா என்று பாஸ்கரன் வேலாயுதம் (வயது53) சவால் விடுத்தார். கணபதிராவ் கூறும் நபர் அந்நிலத்தை பாதுகாக்காமல் இருந்திருந்தால் அது எந்த இந்தியர்களுக்கும் கிடைக்காமல் போய் இருக்கும் என்று அவர் கூறுவது வேடிக்கையாக இருக்கிறது என்று குறிப்பிட்ட ஐயாதுரை மாரி (வயது 62), இந்த நிலத்தை அபகரிக்க திட்டமிட்ட வர்கள் யார் என்பதை கணபதிராவால் கூற முடியுமா என்று கேள்வி எழுப்பினார். 1967ஆம் ஆண்டு அப்போது பெக்கான் கோலசிலாங்கூர் சட்டமன்ற உறுப்பினராக இருந்த டான்ஸ்ரீ என்.எஸ்.மணியம், தஞ்சோங் காராங் தொகுதி அம்னோ ஒத்துழைப்புடன் கம்போங் சுங்கை யூ விவசாய நிலத் திட்டத்தில் இந்தியர்களுக்கு பெருமளவு வாய்ப்பு வழங்கினார். பின்னாளில் வந்த மஇகா பொறுப்பாளர்கள் இந்த வீட்டுமனை நிலத்தை அபகரிக்கத் திட்டம் போட்டதை கணபதிராவால் விவரிக்க முடியுமா? என ஐயா துரைமாரி கேள்வி எழுப்பினார்.


நிலத்தடியில் துயில் கொள்ளும் சூரியன்... மு.தமிமுன் அன்சாரி இரங்கல் கவிதை

முத்தமிழ் கலைஞரே...
தமிழ் முத்தமிட்ட அறிஞரே...

நீங்கள்
பெரியார்
விட்டுச்சென்ற
போர் முரசு!
அண்ணா
அடையாளம்
காட்டிச் சென்ற
தமிழ் பேரரசு!
எம்ஜிஆர்
ரசித்த
கலையரசு!

நீங்கள்
விளிம்புநிலை மக்களின் உரமாகவும்,
விடுதலைக்கு ஏங்கிய மக்களின்
நிறமாகவும் இருந்தீர்கள்.

நீங்கள்
எண்பது ஆண்டுகளை கடந்தது பொது வாழ்வில் அல்ல
போர் வாழ்வில்..!
சமூக நீதியில்
நீங்கள் காட்டிய
வீரமும்,
பின்தங்கிய மக்களிடம் காட்டிய ஈரமும்
அரசியலில் ஒரு வரமாகும்!

நீங்கள்
இலக்கியம் பேசினால்
அது தமிழருவி!
அரசியல் பேசினால்
அது போர்க்கருவி!

நீங்கள்
தந்த பராசக்தி
சமூகத்தை புரட்டிப் போட்ட கடப்பாரை!
ஏனெனில்
நீங்கள் படித்தது
தந்தை பெரியாரை!
உங்கள் உதட்டு சுழிப்பில் தமிழர்களை கொள்ளை கொண்டீர்கள்.
பரிவான பார்வையில் குடிசை மாற்று வாரியம் கண்டீர்கள்.

சமத்துவபுரம்,
வள்ளுவர் கோட்டம்,
பூம்புகார் கலைக்கூடம்,
அண்ணா மேம்பாலம்,
இவையெல்லாம்
நீங்கள் நாட்டுக்கு தந்த தாம்பூலம்.

தமிழர்களுக்கு ஒரு இழுக்கு  என்றால் சவுக்கை தூக்குனீர்கள்.
தமிழுக்கு ஒரு அழுக்கு என்றால் எழுதுகோலை ஏந்துனீர்கள்.

நீங்கள் ஒரு வெப்பச்சூரியன்.
உங்கள்
கதிர்வீச்சில் ஆதிக்க பூச்சிகள் நடுங்கின!
விஷப்பூச்சிகள் ஒடுங்கின!
உங்கள் மரபணுக்கள் மருத்துவமனையில் போராடியது. தோற்றது!
உங்கள் புகழுடல் மெரினாவுக்காக வாதாடியது!
இறுதியில் வென்றது!

நீங்கள் மறைந்துவிட்டீர்கள்.
தமிழர் தோட்டங்களில் பூக்கள் வாடுகின்றன.
உங்கள் அரசியல் எதிராளிகளும் வருந்துகிறார்கள்!
சூடான அரசியலையும்,
சுவையான விவாதங்களையும் இனி எப்போது காண்போம் என்று!


அதிகரிக்கும் “லைவ்” கொலைகள்... தடுக்க என்ன செய்யப் போகிறது ஃபேஸ்புக்?

ஃபேஸ்புக் லைவ் வீடியோ சேவையை ஃபேஸ்புக் நிறுவனம் அறிமுகப்படுத்தி ஒரு வருடம் நிறைவடையப் போகிறது. இதன் மூலம் ஒரு தனி நபரோ அல்லது ஃபேஸ்புக் பக்கமோ லைவ்வாக வீடியோவை தனது பக்கத்தில் ஒளிபரப்பு செய்ய முடியும் என்பது இதன் ப்ளஸ். ஆனால் ஃபேஸ்புக் லைவ் வீடியோ மூலம் குற்றச் செயல்களும் தொடர்ந்து அதிகரித்து வருவது அந்த நிறுவனத்துக்கு பெரும் அச்சுறுத்தலாக அமைந்துள்ளது. தற்போது 165 கோடிக்கும் மேலானோர் ஃபேஸ்புக்கை பயன்படுத்தி வருகின்றனர். நாள் ஒன்றுக்கு பத்து லட்சத்துக்கும் மேற்பட்ட லைவ் வீடியோக்கள் ஃபேஸ்புக்கில் அப்லோட் ஆகின்றன. இணையத்தில் வீடியோக்களின் எதிர்காலமாக ஃபேஸ்புக் லைவ் வீடியோ தான் இருக்கும் என நம்பப்படுகிறது. இது நாள் வரை முக்கிய நிகழ்ச்சிகள், பிரபலங்கள் தங்கள் ரசிகர்களுடன் உரையாடுவது, பிரஸ் மீட் போன்றவை இந்த சேவை மூலம் ஒளிபரப்பப்பட்டு வந் தது. லைவ் வீடியோ மூலம் பயனாளர்கள் பங்களிப்புடன் 'சிட்டிசன் ஜர்னலிசம்' வரலாறு காணாத வளர்ச்சி அடையும் எனக் கூறப்படுகிறது. எந்தவொரு தொழில்நுட்பத்திலும் சாதகமான விசயங்களைப் போன்றே பாதகமான விசயங்களும் நிறைந்திருக்கும். அதனைப் பயன்படுத்தி குற்றச் செயல்கள் அதிகரிப்பதும் காலம் காலமாக நடைபெற்று வருகிறது. ஒருபக்கம் வளர்ச்சி ஏற்பட்டு வந்தாலும், ஃபேஸ்புக் லைவ் மூலம் திரையரங்குகளில் இருந்து பைரஸியாக வீடியோ ஒளிபரப்பாவதும், தற்கொலைச் சம்பவங்களும், குற்றச் செயல்களும் தொடர்ந்து அதிகரித்து வரதான் செய்கிறது. அமெரிக்காவில் இருக்கும் க்ளீவ்லேண்ட் நகரத்தில் ராபர்ட் காட்வின் என்ற 74 வயது முதியவர் ஒருவரை, ஸ்டீவ் ஸ்டீஃபன்ஸ் என்ற நபர் நேற்று துப் பாக்கியால் சுட்டுக் கொல்வதை ஃபேஸ்புக் லைவ் மூலம் வெளியிட்டார். இன்னொரு வீடியோவில் தான் இதுவரை 13 பேரை கொலை செய் துள்ளதாகவும் ஸ்டீவ் ஸ்டீஃபன்ஸ் தெரிவித்திருந்தார். அமெரிக்கா முழுவதும் சர்ச்சையை ஏற்படுத்திய இந்த சம்பவத்தின் பின்னணியில் இருக்கும் நபரை கைது செய்ய காவல்துறை களமிறங்கியது. சம்பந்தப்பட்ட இந்த வீடியோக்கள் மூன்று மணி நேரத்துக்கும் மேலாக ஃபேஸ்புக்கில் இருந்துள்ளது. தற்போது வீடியோக்கள் நீக்கப்பட்டு, கொலையை லைவ் செய்த நபரின் ப்ரொஃபைல் உடனடியாக நீக்கப்பட்டுள்ளது. காவல்துறையின் நீண்ட தேடுதல் வேட்டைக்குப்பின் ஸ்டீவ் ஸ்டீஃபன்ஸ் கைது செய்யப்பட்டுள்ளார். 'ஃபேஸ்புக்கில் பாதுகாப்பான சூழலை உருவாக்க கடினமாக முயற்சித்து வருகிறோம். பாதுகாப்புக்கு நேரடியாக அச்சுறுத்தல் ஏற்படும்போது எடுக்க வேண்டிய நடவடிக்கைகள் குறித்து சட்ட அமலாக்கத் துறையினரிடம் பேசி வருகிறோம்' என இந்த சம்பவம் குறித்து ஃபேஸ்புக் தெரிவித்துள்ளது. இந்தியாவில் சில மாதங்களுக்கு முன் இளைஞர் ஒருவர் ஃபேஸ்புக் லைவ் வீடியோவில் பேசிவிட்டு மாடியில் இருந்து குதித்து தற்கொலை செய்ததும், சிக்காக்கோ நகரில் நான்கு டீன்-ஏஜ் சிறுவர்கள் மற்றொரு டீன்-ஏஜ் சிறுவனை லைவ் வீடியோவில் தாக்கிய செய்தியும், பெண் ஒருவர் லைவ் வீடி யோவில் வன்புணர்வு செய்யப்பட்ட சம்பவமும் பெரும் அதிர்ச்சியை ஏற்படுத்தியது. மேலும் இலங்கையில் பெண் ஒருவர் தற்கொலை செய்துகொள்ளும்போது வீடியோ பதிவிட்டமை குறிப்பிடத் தக்கது. ஃபேஸ்புக் லைவ் வீடியோவில் குற்றச்செயல்கள் தொடர்ந்து அதிகரித்து வருவது, அதன் நிறுவனர் மார்க் சக்கர்பெர்க்கை கவலையடையச் செய்துள்ளது. 'வெளிப்படையான சமூகத்தை உருவாக்க நாம் செல்ல வேண்டிய தூரம் அதிகமாக இருக்கிறது' என இதுபற்றி ஃபேஸ்புக் நிறுவனர் மார்க் சக்கர்பெர்க் குறிப்பிட்டிக்கிறார். பொதுவாக ஃபேஸ்புக்கில் அப்லோட் செய்யப்படும் வீடியோ ஒன்று சர்ச்சையான கருத்துடையதாக இருக்கும்பட்சத்தில், அதை பயனாளர்கள் ரிபோர்ட் செய்தால் 24 மணி நேரத்துக்குள் நிபுணர் குழு ஆராய்ந்து சம்பந்தப்பட்ட வீடியோவை நீக்கும். ஆனால் ஃபேஸ்புக் லைவ் வீடியோவை ரிப்போர்ட் செய் யும்போது, அதை ஆராய்வதில் நடைமுறை சிக்கல்கள் இருந்ததால் தொடக்கத்தில் ஃபேஸ்புக் நிறுவனம் விழி பிதுங்கியது. லைவ் வீடியோவை பய னாளர் 'Flag' செய்தால், அதை உடனடியாக ஆராய்வதற்காக 24 மணி நேரமும் இயங்கக்கூடிய நிபுணர் குழுவை ஃபேஸ்புக் நியமித்தது. வன்முறை குற் றச்செயல்கள் போன்ற சமூகத்திற்குப் புறம்பான விஷயங்கள் ஃபேஸ்புக்கில் லைவ் செய்யப்பட்டால் அதை உடனடியாக நீக்க நடவடிக்கை எடுப்போம் எனவும் ஃபேஸ்புக் உறுதியளித்துள்ளது. மலேசியாவில் இவ்வாறான சம்பவங்கள் நடந்ததாக இதுவரை பதிவுசெய்யப்பட வில்லை. எனினும் மக்களிடையே முகநூல் குறித்த விழிப்புணர்வு அவசியமாகின்றது.


‘‘மந்திரி புசாராக யார் வர வேண்டும் என்பதை தீர்மானிப்பது சுல்தான் கிடையாது.

கோலாலம்பூர்,

‘‘மந்திரி புசாராக யார் வர வேண்டும் என்பதை தீர்மானிப்பது, சட்டமன்றத்தைக் கட்டுப்பாட்டில் வைத்திருக்கும் கட்சியின் தனிப்பட்ட உரிமையே அன்றி, இதில் சுல்தானுக்கு எவ்வித பங்குமில்லை. தேர்தலில் வெற்றி பெற்ற கட்சிதான், மந்திரிபுசார்  யார் என்பதை தீர்மானிக்கும்” என்று பிரதமர் துன்  டாக்டர் மகாதீர் முகமட் திட்ட வட்ட மாகக் கூறியுள்ளார்.

Read More: Malaysia Nanban Tamil Daily on 11.4.2019


20 ஆண்டுக்குப் பிறகு கிடைத்த பிகாசோ ஓவியம்

ஆம்ஸ்டர்டாம்,

பிரான்சில் திருடப்பட்ட உலகப் புகழ்பெற்ற பிகாசோ ஓவியம் 20 ஆண்டுக்குப் பிறகு நெதர்லாந்தில் பெயர் குறிப்பிடப்படாத இன்சூரன்ஸ் நிறுவனத்திடம் இருந்து மீட்டுள்ளார். உலகப் புகழ்பெற்ற ஓவியரான பாப்லோ பிகாசோ கடந்த 1938ஆம் ஆண்டு தன் காதலியும் புகைப்படக் கலைஞருமான டோரா மாரை சித்தரிக்கும் வகையில் ஓவியம் தீட்டினார்.

சவூதி அரேபியாவைச் சேர்ந்த பெரும் பணக்காரர் ஒருவர் இதனை பொக்கிஷமாக பாதுகாத்து வந்தார். ஆனால் கடந்த 1999ஆம் ஆண்டு அவர் தனது சொகுசு கப்பல் மூலம் பிரான்ஸ் சென்றபோது மர்ம நபர்கள் சிலர் அவரிடம் இருந்து இந்த ஓவியத்தை திருடிச் சென்றனர்.

இந்த நிலையில் 20 ஆண்டுக்குப் பிறகு தற்போது அந்த ஓவியம் நெதர்லாந்தில் கிடைத்துள்ளது. அந்நாட்டின் தலைநகர் ஆம்ஸ்டர்டாமைச் சேர்ந்த கலை துப்பறிவாளரான ஆர்தர் பிராண்ட், பெயர் குறிப்பிடப்படாத இன்சூரன்ஸ் நிறுவனத்திடம் இருந்து இந்த ஓவியத்தை மீட்டுள்ளார். இந்த ஓவியத்தின் தற்போதைய மதிப்பு 28 மில்லியன் அமெரிக்க டாலர்  இருக்கும் என கூறும் ஆர்தர் பிராண்ட், இந்த ஓவியம் தன் கைக்கு வருவதற்கு முன் கள்ளச்சந்தை மூலமாக 10-க்கும் மேற்பட்டோரிடம் கை மாறி இருக்கிறது என்றும் கூறினார்.


கராத்தே லீக் போட்டியில் இந்திய வீரர்கள் சாதனை

கோலாலம்பூர், ஹயாஷி ஹா கராத்தே லீக் போட்டியில் களமிறங்கிய இந்திய வீரர்கள் சிறப்பான திறனை வெளிப்படுத்தி பரிசுகளை தட்டிச் சென்றனர். பேரின்பம் மலே சியாவுடன் இணைந்து ஹயாஷி ஹா கராத்தே கழகத்தினர் மாபெரும் லீக் போட்டி ஒன்றை ஏற்பாடு செய்திருந்தனர். 7ஆவது முறையாக நடைபெறும் இந்த லீக் கராத்தே போட்டியில் 6 குழுக்கள் கலந்துக் கொண்டு தங்களின் திறனை வெளிப்படுத்தின. பல மாதங்களாக நடைபெற்ற இப்போட்டியில் களமிறங்கிய போட்டியாளர்கள் புள்ளிகளை சேகரித்து வந்தனர். அவ்வகையில் 81 புள்ளிகளை சேகரித்த பேரின்பம் மலேசியா அணியினர் ஒட்டுமொத்த வெற்றியாளர்கள் பட்டத்தை தட்டிச் சென்றனர். வெற்றி பெற்ற இக்குழுவினருக்கு 4,000 வெள்ளி மதிப் புள்ள அன்பளிப்புகளும் வெற்றி கிண்ணமும் பரிசாக வழங்கப்பட்டது. இக்கராத்தே லீக் போட்டியின் முதல் சீசனில் பேரின்பம் அணியினர் வெற்றி பெற் றனர். அதன் பின் தற்போது அவ்வெற்றியை மீண்டும் பெற்றுள்ளனர். இக்குழுவினர் செப்டம்பர் மாதத்தில் சிறப்பு போட்டி ஒன்றில் கலந்து கொள்வதற்காக இந்தோனேசியா பயணமாகவுள்ளனர். இப்போட்டியில் 60 புள்ளி களை பெற்ற ஆர்எஸ் பிளன் அணியினர் இரண்டாவது இடத்தை பிடித்தனர். இவ்வணியினருக்கு 2,000 வெள்ளி மதிப்புள்ள அன்பளிப்புகள் வழங்கப் பட்டது.இக்குழுவினர் விரைவில் சிங்கப்பூரில் நடைபெறும் போட்டியில் கலந்து கொள்வார்கள். 59 புள்ளிகளை பெற்ற ஜெமினி அணியினர் இப்போட்டி யில் மூன்றாவது இடத்தைப் பிடித்தனர். தெனாகா சூர்யா, ஸ்பெக்ட்ரம், ஜூரிக் ஆகிய அணிகள் இப்போட்டியில் அடுத்தடுத்த இடங்களை பிடித்தன. இப்போட்டியில் வெற்றி பெற்ற போட்டி யாளர்களுக்கு ஷியான் டி. பொன்னையா, தலைமை மாஸ்டர் அறிவழகன், பேரின்பம் மலேசியாவின் துணைத் தலைவர் ஜெயராமன், பாலன், காப்புறுதி முகவர் சூர்யா உட்பட பல பிரமுகர்கள் பரிசுகளை எடுத்து வழங்கினர்.


திரைக்கு வரும் முன்பே இணையதளத்தில் வெளியான பிரபுதேவா படம்

திரைக்கு வரும் முன்பே பிரபுதேவா நடிப்பில் வெளியாகி இருக்கும் மெர்குரி படம் இணையதளத்தில் வெளியாகி இருப்பது படக்குழுவினருக்கு அதிர்ச்சியை ஏற்படுத்தி உள்ளது. ரஜினிகாந்த், கமல்ஹாசன், விஜய், அஜித்குமார், சூர்யா, விக்ரம், கார்த்தி, விஷால், தனுஷ், நயன்தாரா, திரிஷா, அனுஷ்கா உள்ளிட்ட முன்னணி நடிகர்-நடிகைகள் படங்கள் திரைக்கு வந்த அதே நாளில் திருட்டு இணையதளங்களில் வெளியாகி பாதிப்பை ஏற்படுத்தி உள்ளன. இந்த நிலையில் பிரபுதேவா கதாநாயகனாக நடித்துள்ள ‘மெர்குரி’ முழு படமும் தமிழகம் முழுவதும் தியேட்டர்களில் திரைக்கு வருவதற்கு முன்பே திருட்டுத்தனமாக இணையதளத்தில் வெளியாகி உள்ளது.

இந்த படத்தை கார்த்திக் சுப்புராஜ் இயக்கம் செய்துள்ளார். இவர் பீட்சா, ஜிகர்தண்டா, இறைவி படங்களை இயக்கி பிரபலமானவர். ரஜினிகாந்தின் புதிய படத்தையும் விரைவில் இயக்கம் செய்ய இருக்கிறார். மெர்குரி படத்தை வசனம் இல்லாத திகில் படமாக உருவாக்கி இருந்தார். ஏற்கனவே அறிவித்தபடி இந்த படம் பிற மாநிலங்களில் வெளியாகிவிட்டது.

தமிழ் திரைப்பட தயாரிப்பாளர்கள் சங்கத்தினர் நடத்தி வரும் போராட்டம் முடிந்த பிறகு தமிழகத்தில் திரையிடுவதற்காக மெர்குரி படத்தை நிறுத்தி வைத்து இருந்தனர். ஆனால் படம் வெளியாகும் முன்பே இணையதளத்தில் வெளியானது படக்குழுவினருக்கு அதிர்ச்சியை ஏற்படுத்தி உள்ளது.


சாலை விபத்தில் காந்தரூபி, கிருஷ்ணம்மா பலி.

(எம்.கே.வள்ளுவன்) கோத்தா திங்கி,

நேற்று முன்தினம் இங்கு ஜாலான் லோக்  ஹெக்-  மாசாய் சாலையின் 8 ஆவது கிலோ மீட்டரில் நிகழ்ந்த சாலை விபத்தில் மோட்டார் சைக்கிளில் பயணித்த இரு இந்திய  சகோதரிகள் சம்பவ இடத்திலேயே உயிரிழந்தனர். வாகனம் ஒன்றும் மோட்டார் சைக்கிளும்  சம்பந்தப்பட்ட அவ்விபத்தில் 66,68  வயதுடைய சகோதரிகள் உயிரிழந்ததாக கோத்தா திங்கி மாவட்ட போலீஸ் தலைவர் சூப்ரிண்டெண்டன் அ ஷோம் பாஜா  நேற்று இங்கு தெரிவித்தார்.

Read More: Malaysia Nanban Tamil Daily on 29.1.219


பாலியல் பலாத்காரம் புரிந்தவனே மாப்பிள்ளையா?

தாசேக் குளுகோர் எம்.பி. கூறியுள்ள ஆலோசனையானது பெண்ணினத்திற்கே பெரும் கேவலத்தை ஏற்படுத்தி உள்ளது என்றும் பாலியல் பலாத்காரம் புரிந்த ஆடவனுக்கே அந்த பெண்ணை திரு மணம் செய்து தர வேண்டும் என்ற மிக மட்டமான கருத்தை தான் வன்மையாக கண் டிப்பதாகவும் ஜசெக வின் சபாய் சட்டமன்ற உறுப்பினர் காமாட்சி துரைராஜு நேற்று கூறினார். இம்மாதிரியான சம்ப வங்கள் எப்படிப்பட்ட சூழ்நிலைகளில் நிகழ்கின்றன என்பதை நாம் சீர்தூக்கி பார்க்க வேண்டும். பல வேளைகளில் திருமணமான பெண்கள் கூட இம்மாதிரியான வன்செயலுக்கு ஆளாகின்றனர். அந்த திருமணமான பெண்ணை பாலியல் பலாத்காரம் புரிந்த வனுக்கே திருமணம் செய்து தர முடியுமா என்று காமாட்சி வினவினார். பாலியல் பலாத் காரத்திற்கு ஆளாகும் சிறுமியை அந்த ஆட வனுக்கே திருமணம் செய்து தர முடியுமா? இப்படிச் செய்வதால் நாட்டில் இம்மாதிரி யான சம் பவங்கள் அதிகரிக்காதா? பாலி யல் பலாத்காரம் கடுமையான குற்றம். அதற்கான தண்டனையை கடுமை யாக்க வேண்டுமே தவிர சம் பந்தப்பட்டவரையே மாப்பிள்ளையாக்கி விழா காணச் சொல்வது முட்டாள்தனமான செயல் இல்லையா என்றும் அவர் சாடினார்.


120 ஆதரவற்ற குழந்தைகளுக்கு தீபாவளி அன்பளிப்பு

வீடமைப்புக் கட்டுமானம், சுகாதார சேவைகள் போன்ற வியாபாரங்களில் பிரபலமான சன்வே குழுமத்தின் தீபாவளி விருந்து அண்மையில் சன்வே தங்கும் விடுதி மண்டபத்தில் சிறப்பாக நடைபெற்றது. இந்நிகழ்வில் பினாங்கு துணை முதல்வர் பேராசிரியர் டாக்டர் ராமசாமி சிறப்பு விருந்தினராக கலந்து கொண்டு அதிகாரப்பூர்வமாக துவக்கி வைத்தார். ஷான் காப்பகம், குழந்தைகள் நலன் சமூகம், ஜோசப் காப்பகம், ராமகிருஷ்ணா ஆசிரமத்திலிருந்து சுமார் 120 குழந்தைகள் இந்த விருந்து நிகழ்வில் கலந்து கொண்டனர். அவர்களுக்கு பினாங்கு துணை முதல்வர் தீபாவளி அன்பளிப்புகளை எடுத்து வழங்கினார். பிறகு, குழந்தைகளுக்கு இரவு உணவும் பலகாரங்களும் வழங்கப்பட்டன. சன்வே குழுமத்தின் சமூக நலப் பணிகளில் ஒன்றாக விளங்கும் இந்நிகழ்விற்காக சுமார் 40 தன்னார்வாளர்கள் இணைந்து விழாவில் குழந்தைகளுடன் நேரத்தை செலவிட்டனர். மேலும் இக்குழந்தைகளுக்காக நாடளவில் நிதி திரட்டும் நிகழ்விலும் கலந்து முழு ஒத்துழைப்பை வழங்கினர் என சன்வே பினாங்கு மாநில நிர்வாகி க.அகிலா தெரிவித்தார். குழந்தைகளை மேலும் மகிழ்விக்க நவீனா ஆர்ட்ஸ் குழுவின் நடனமும் மேஜிக் கண்காட்சியும் நடத்தப்பட்டன.


பிளாஸ்டிக் அரிசி, கலப்படம் குறித்த சர்ச்சை

மக்களிடமிருந்து பிளாஸ்டிக் அரிசி குறித்து பெறப்படும் புகார்கள் தொடர்பாக தமிழகமெங்கும் அதிகாரிகள் ஆய்வு நடத்திவருகின்றனர். அதன்படி அயனா வரம் பேருந்து பணிமனையிலும் ஆய்வுகள் மேற்கொள்ளப்பட்டது. கடந்த சில தினங்களாக பிளாஸ்டிக் அரிசி குறித்த செய்திகள் அதிர்ச்சியைக் கிளப்பி வருகிறது. மேற்கு வங்கம், தெலுங்கானா, கர்நாடகா உள்ளிட்ட மாநி லங்களில் பிளாஸ்டிக் அரிசி பயன்படுத்தப்படுவதாக புகார்கள் எழுந்தன. ஆனால் 'தமிழகத்தில் பிளாஸ்டிக் அரிசி என்ற பேச்சுக்கே இடமில்லை' என்று உணவுத்துறை அமைச்சர் காமராஜ் நேற்று தெரிவித்திருந்தார். இந்நிலையில் சென்னை அயனாவரம் பணிமனை கேண்டீனில் பிளாஸ்டிக் அரிசி பயன் படுத்தப்படுவதாக புகார் அளிக்கப்பட்டது. உணவு என்பது உலகில் உள்ள எல்லோருக்குமான உரிமை. அப்படியான உணவை பற்றி சமீபத்தில் எழும் சர்ச்சைகள் அதிர்ச்சியை கிளப்பி வருகின்றன. குறிப்பாக பால், அரிசி போன்ற உணவு பொருள்களில் கலப்படம் செய்யப்படுவது பெரும் விவாதப் பொருளாக மாறியுள்ளது. கடந்த மாதம் பால்வளத்துறை அமைச்சர் ராஜேந்திர பாலாஜி, பாலில் ரசாயனம் கலக்கப்படுவதாக குற்றசாட்டை முன்வைத்தார். இது தமிழகம் முழு வதும் அதிர்வலைகளை ஏற்படுத்தியது. தனியார் பால் நிறுவனங்கள் பால் கெட்டுப்போகாமல் இருக்க ஹைட்ரஜன் ஃபெராக்ஸைடு, வெண்மை நிறத்துக்காக காஸ்டிக் சோடா உள்ளிட்ட ரசாயனங்களை பாலில் கலப்பதாக அமைச்சர் ராஜேந்திர பாலாஜி கூறினார். குழந்தைகள், வயதானவர்கள், நோயாளிகள் என சந்தையில் மிகப்பெரிய நுகர்வு பொருளாக பால் உள்ளது. உலகப் பால் உற்பத்தியில் இந்தியாவின் பங்கு மட்டும் 18.5%. எனவே பால் வர்த்தகம், பெரிய அளவிலான வணிக அரசியலாக மாறியுள்ளது. இந்நிலையில் பாலில் கலப்படம் என அந்தத் துறை சார்ந்த அமைச்சரே புகார் கூறுவது வேடிக்கையாக உள்ளது. மேலும், பால் நிறுவனங்கள் தரச் சான்றிதழ் பெறுவதில், மேல்மட்டம்வரையில் ஊழல் நடைபெறுவதாக ராஜேந்திர பாலாஜி குறிப்பிட்டுள்ளார். அமைச்சரே புகார் தெரிவித்த பின்னும், இதுநாள் வரையில் எந்த நிறுவனத்தின் மீதும், அதிகாரிகள் மீதும் நடவடிக்கை எடுக்கப்பட்டதாகத் தெரியவில்லை. இதனிடையே மதுரையில் 108 பால் மாதிரிகளைக் கொண்டு பரிசோதனை நடத்தப்பட்டது. இதில் ஒரு பாலில் சோப்பு ஆயில் கலக்கப்பட்டுள்ளது தெரிய வந்துள்ளது. இது பொதுமக்களிடம் மேலும் அச்சத்தை ஏற்படுத்தியுள்ளது. இது ஒரு புறமிருக்க, பிளாஸ்டிக் அரிசி குறித்த செய்திகள் மக்களை மேலும் அதிர்ச்சியடைய வைத்துள்ளது. இந்தியாவில் அநேக மக்களின் உணவாக அரிசி உள்ளது. குறிப்பாக தென் மாநிலங்களில், அரிசியின் தேவை அதிகம். இந்த சூழலைப் பயன்படுத்திக் கொண்டு மேற்கு வங்கம், கர்நாடகா, தெலங்கானா உள்ளிட்ட மாநிலங்களில் பிளாஸ்டிக் அரிசியை சிலர் புழக்கத்தில் விட்டுள்ளதாகத் தகவல் வெளியானது. உணவகங்களிலும் பிளாஸ்டிக் அரிசி பயன்படுத்தப்படுவதாகக் குற்றம் சுமத்தப்பட்டது. 'பாலில் கலப்படம்' என்ற குற்றசாட்டுக்கு இடையே, பிளாஸ்டிக் அரிசி பீதி தமிழகத்தையும் எட்டிப் பார்க்க தொடங்கியிருக்கிறது. சமூக வலைதளங்களில் இது குறித்த பதிவுகள் கடந்த சில தினங்களில் அதிகளவில் பகிரப்பட்டது. இதையடுத்து தமிழக உணவுத்துறை அமைச்சர் ஆர்.காமராஜ், ‘தமிழகத்தில் பிளாஸ்டிக் அரிசி என்ற பேச்சுக்கே இடமில்லை’ என நேற்று பேட்டியளித்தார். சீனாவில் இருந்து உருவாக்கப்பட்டு, உள்நாட்டு அரிசி வகைகளில் இந்த பிளாஸ்டிக் அரிசி கலப்படம் செய்யப்படுவதாக கூறப்படுகிறது. '3 கப் பிளாஸ்டிக் அரிசியை உண்பது, முழு பிளாஸ்டிக் பை ஒன்றை உண்பதற்கு சமம்' என்கிறார்கள் ஆராய்ச்சியாளர்கள். விவசாயத்தின் வீழ்ச்சிக்குப் பின்னால், திரைமறைவில் மேற்கொள்ளப்படும் மோசடிதான் இந்த உணவு கலப்படம். இந்தியாவில் ஒரு மனிதனின் சராசரி உணவுத் தேவையை பூர்த்தி செய்யும் அளவில் வேளாண்மை இல்லை என்பது நாடறிந்த ஒன்று. கடன் தொல்லை, மழை இல்லை என பல்வேறு காரணங்களால் விவசாயம் வீழ்ச்சியடைந்து வருகிறது. அதனால் போதுமான உற்பத்தியை உள்நாட்டில் செய்யமுடியவில்லை. அந்த இடத்தை நிரப்பவே பிளாஸ்டிக் அரிசி களமிறக்கப்படுகிறது. பிளாஸ்டிக் அரிசி மட்டுமின்றி, பிளாஸ்டிக் முட்டை, பிளாஸ்டிக் சர்க்கரை என மக்களின் நுகர்வுத் தேவைக்கு ஏற்ப கலப்பட உணவுகள் அதிகரித்து வருகின்றன. பிளாஸ்டிக் முட்டைகள் குறித்து கோழிப் பண்ணை உரிமையாளர் ஒருவர் கூறுகையில், ‘நாட்டுக் கோழிகளைவிட பிராய்லர் கோழிகளை வேகமாக வளர்த்து வருமானம் ஈட்டலாம் என நம்பவைக்கப்பட்டுத்தான், இந்தியாவில் பிராய்லர் கோழிகள் விற்பனை காலூன்றியது. இப்போது இயற்கை முறையில் முட்டைகளைத் தயார் செய்ய ஆகும் செலவைவிட, பிளாஸ்டிக் முட்டைகளை தயாரிக்க ஆகும் செலவு குறைவு என்று கூறிக் கொண்டு, இந்திய சந்தையில் பிளாஸ்டிக் முட்டைகளை நுழைக்கப் பார்க்கிறார்கள், சில பேராசைப் பிடித்தவர்கள்’ எனக் கொதிக்கிறார். இதனிடையே எவ்வித மறைவுமின்றி செய்யப்படும் மற்றொரு உணவு மோசடிதான், மரபணு மாற்றம் செய்யப்பட்ட விதைகள் மூலம் உருவாகும் உணவுப் பொருள்கள். கடந்த மே மாதம், டி.எச்.எம் 11 என்ற மரபணு மாற்றம் செய்யப்பட்ட கடுகை பயிரிடுவதற்கு ஒப்புதல் அளித்தது மத்திய அரசின் கீழ் செயல்பட்டுவரும் ‘மரபணு மாற்றுப் பயிர்களுக்கான அனுமதியளிக்கும் குழு’. இதற்கான உரிமையை (பேட்டண்ட்) வைத்திருக்கும் ‘பேயர்’ என்ற பன்னாட்டு நிறுவனத்திடமும் ஒப்பந்தம் போடப்பட்டது. மத்திய அரசின் இந்த அறிவிப்புக்கு நாடு முழுவதும் பல்வேறு தரப்பில் இருந்து கண்டனங்கள் முன்வைக்கப்பட்டன. மரபணு மாற்றம் செய்யப்பட்ட பயிர்களால், பாரம்பர்ய வகைகள் சிதைந்துவிடும் என அரசியல் கட்சித் தலைவர்கள் எச்சரித்தனர். இதனால் பல பன்னாட்டு நிறுவனங்கள், இந்திய சந்தைக்குள் ஊடுருவ வாய்ப்புள்ளதாகவும் கூறப்படுகிறது. ஆனால், மத்திய பா.ஜ.க அரசு இதுவரை இந்த விவகாரத்தில் வாய் திறக்கவில்லை. தமிழகம் மட்டுமின்றி இந்தியா முழுவதும் இப்போது இயற்கை விவசாயம் குறித்துப் பேசத் தொடங்கியுள்ளனர். இளைஞர்கள் இயற்கை விவசாயத்தில் மிகுந்த ஆர்வம் காட்டி வருகின்றனர். "இந்தியாவின் பெரும்பாலான மக்கள் சர்க்கரைக் குறைபாடு, தைராய்டு உள்ளிட்ட நோய்களால் பாதிக்கப்பட்டு வருகின்றனர். காரணம், இங்கு சரியான உணவுக் கொள்கை கட்டமைக்கப்படவில்லை. மக்களின் அத்தியாவசியத் தேவைகள் மீது அக்கறை காட்டாமல், ஆடம்பரங்களைக் கட்டமைப்பது நாட்டின் வளர்ச்சிக்குப் பயன்படப் போவதில்லை. மேகி நூடுல்ஸ் தடையிலும் மாட்டிறைச்சித் தடையிலும் மத்திய அரசு காட்டிய முனைப்பை, உணவு கலப்பட விவகாரத்தில் காண்பிக்கத் தவறுவது ஏனோ? மேலும் 5-ல் ஒரு பங்கு உணவு பொருள்களில் கலப்படம் செய்யப்படுவதாக 2015 ஆம் ஆண்டு அறிவித்த ‘தேசிய உணவு தர நிர்ணய ஆணையம்’ இப்போது எழும் கலப்படம் குறித்த குற்றசாட்டுகளில் மௌனம் காத்து வருகிறது. ரிசர்வ் வங்கியின் தலைவர் உர்ஜித் பட்டேல், ‘விவசாயிகள் கடன்களைத் தள்ளுபடி செய்வது நாட்டின் பொருளாதாரத்தை சீர்குலைக்கும்’ என்கிறார். ஆனால் விவசாயத்தை வளர்க்கத் தவறிவிட்டு, கலப்பட உணவுகளை கட்டுப்படத்தாமல் இருந்தால், நாட்டின் சுகாதாரமே சீர்குலைந்துவிடும்" என ஆதங்கப்படுகின்றனர் இயற்கை விவசாயிகள்.


பேராசிரியை நிர்மலாதேவி விவகாரத்தில் முருகன், கருப்பசாமிக்கு மே. 14 வரை நீதிமன்ற காவல்

விருதுநகர்,

விருதுநகர் மாவட்டம் அருப்புக்கோட்டை தேவாங்கர் கல்லூரி மாணவிகளை தவறான பாதைக்கு அழைத்து பேராசிரியை நிர்மலாதேவி செல்போனில் பேசிய ஆடியோ பதிவு சமூகவலைதளங்கள் மூலம் தமிழகம் முழுவதும் பரவி பரபரப்பை ஏற்படுத்தியது. அதன்பின்னரே போலீசார் இதுதொடர்பாக கல்லூரி நிர்வாகத்திடம் புகார் பெற்று நிர்மலாதேவியை கைது செய்தனர்.

தமிழக அரசு இந்த வழக்கு விசாரணையை சி.பி.சி.ஐ.டி. போலீசாருக்கு மாற்றிய நிலையில், கவர்னர் பன்வாரிலால் புரோகித் ஓய்வுபெற்ற ஐ.ஏ.எஸ். அதிகாரி சந்தானம் தலைமையில் உயர்மட்ட விசாரணை குழுவை அமைத்தார்.இவ்வழக்கில் சி.பி.சி.ஐ.டி. போலீசார் பேராசிரியை நிர்மலாதேவியை யும், அவர் தன்னை செல்போனில் பேசத்தூண்டியதாக சுட்டிக்காட்டிய மதுரை காமராஜர் பல்கலைக்கழக பேராசிரியர்கள் முருகன், கருப்பசாமி ஆகி யோரையும் கைது செய்தனர்.

மூவரையும் போலீஸ் காவலில் எடுத்தும் விசாரித்தனர்.இன்று (திங்கட்கிழமை) போலீஸ் காவல் முடிந்து முருகனும், கருப்பசாமியும் கோர்ட்டில் ஆஜர்படுத்தப்பட்டனர்.  கருப்பசாமி மற்றும் முருகன் ஆகிய இருவரையும் மே 14 வரை நீதிமன்ற காவலில் வைக்க  ஸ்ரீவில்லிபுத்தூர் நீதிமன்றம் உத்தரவிட்டுள்ளது.


தண்டவாள சாலை அருகிலுள்ள தடுப்பில் மோதி பெண்மணி பலி

எம்.கே.வள்ளுவன் கூலாய், இன்னும் மூன்று நாட்களில் நோன்புப் பெருநாளை கொண் டாடவிருந்த 46 வயது பெண் மணி நேற்றுக்காலை இங்கு செங்காட் ரயில் தண்டவாள சாலை அருகிலுள்ள தடுப்பில் அவர் பயணித்த வாகனம் மோதி விபத்திற்குள்ளானதில் சம்பவ இடத்திலேயே இறந்த வேளை யில் வாகனத்தை செலுத்திய 18 வயது மகன் கடுமையான காயத்திற்கு இலக்கானார். இங்கு இதனை தெரிவித்த கூலாய் தீயணைப்பு மீட்புத் துறையின் நடவடிக்கை கமாண்டர் விக்ரம் நாவர் அவ்விபத்தில் இறந்தவர் வாகனத்தின் முன் இருக் கையில் அமர்ந்திருந்த ராப்பியா முகமட் (வயது 46) என அடையாளம் காட்டினார்.அதே வேளை அவருடைய மகனான வாகனமோட்டி முகமட் கைருல் அனுவார் முகமட் ரம்லி கடுமையான காயங்களுடன் கூலாய் மருத்துவமனைக்கு கொண்டு செல்லப்பட்டார். சடலம் சவப்பரிசோதனைக் காக அதே மருத்துவமனைக்கு அனுப்பி வைக்கப்பட்டது.


அமெரிக்க தாக்குதலில் தொடர்புடைய மர்ம நபர்கள் லண்டனில் அதிரடி கைது!

அமெரிக்காவில் இடம்பெற்ற சிசிடிவி கமெரா ஹேக்கிங் தாக்குதல் தொடர்பாக லண்டனில் இரண்டு சந்தேக நபர்கள் கைது செய்யப்பட்டுள்ளனர்.வாஷிங்டனில் இந்த ஆண்டு ஜனவரி 12 மற்றும் 15ம் திகதிக்கு இடையில் பதிவான சிசிடிவி கமெரா காட்சி தரவுகளை கணினியிலிருந்து மர்ம நபர்கள் ஹேக் செய்து கைப்பற்றினர். ஜனாதிபதியாக டொனால்டு டிரம்ப் பதவியேற்பு நாட்களுக்கு முன் இந்த சம்பவம் நடந்ததாக கூறப்படுகிறது. இந்நிலையில், குறித்த சம்பவம் தொடர்பாக ஜனவரி 19ம் திகதி லண்டன் Streatham, நடால் சாலையில் வைத்து 50 வயதுடைய ஒரு ஆண் மற்றும் பெண்ணை மத்திய குற்ற பிரிவினர்(என்சிஏ) கைது செய்துள்ளனர். கைது செய்யப்பட்ட ஆண் பிரித்தானியாவை சேர்ந்தவர் எனவும் பெண் ஸ்வீடன் நாட்டை சேர்ந்தவர் என தெரியவந்துள்ளது. இருவருக்கும் எதிர்வரும் ஏப்ரல் மாதம் வரை ஜாமீன் அளிக்கப்பட்டுள்ளது. எனினும், இருவரும் கைது செய்யப்பட்டதற்கான காரணத்தை என்சிஏ செய்தி தொடர்பாளர் குறிப்பிடவில்லை. விசாரணை நடைபெற்று வருவதால் மேலதிக தகவல்களை வெளியிட முடியாது என அவர் குறிப்பிட்டுள்ளார்.


ஸ்ரீ ரெட்டி லிஸ்டில் சிக்கிய பிரபாஸ் பட இயக்குனர்!

தெலுங்கு திரைபட உலகில் வாய்ப்புக்காக பெண்களை படுக்கைக்கு அழைப்பதை எதிர்த்து நடிகை ஸ்ரீ ரெட்டி போராடி வருகிறார். அரை நிர்வாண போராட்டம் நடத்தி பரபரப்பை ஏற்படுத்தினார். தவிர, அடுத்ததடுத்து புகைப்பட ஆதாரங்களையும் அம்பலப்படுத்தி வருகிறார். இந்நிலையில் இயக்குனர் கொரடலா சிவா மீது தற்போது புகார் தெரிவித்துள்ளார் ஸ்ரீரெட்டி. ஜூனியர் என்.டி.ஆர்., பிரபாஸ் உள்ளிட்ட முன்னணி ஹீரோக்களை வைத்து படம் எடுத்த, கொரடலா சிவா கடலை போட்டதுடன் நேரில் வரும்படி கூறியதாக ஸ்ரீ ரெட்டி அவர் மீது புகார் தெரிவித்துள்ளார்.

ஏற்கனவே அவர் வெளியிட்ட பட்டியலில் பெரும் புள்ளி ராணாவின் தம்பி. ஆனால் ராணா குடும்பத்தார் அமைதியாக உள்ளதால், இது உண்மையாக இருக்கலாம் என டோலிவுட்டில் பேசிக் கொள்கிறார்கள்.


விசைத்தறி கூடத்தில் 15 வயது சிறுமிக்கு பாலியல் வன்கொடுமை!!

நாமக்கல் மாவட்டம், பள்ளிபாளையம் பகுதியில் விசைத்தறி கூடங்கள் அதிகம் உள்ளது. இங்குள்ள பெரியார் நகர் காலனியை சேர்ந்தவர் மணிகண்டன். தறித் தொழிலாளி.

விசைத்தறி கூடத்தில் இவருடன் வந்த 15 வயது சிறுமி பணிபுரிந்து வருகிறார் அச்சிறுமியை மணிகண்டன் தொடர்ந்து பாலியல் வன்கொடுமை செய்து வந்ததாக கூறப்படுகிறது. ஒரு கட்டத்தில் அச்சிறுமி தனது பெற்றோர்களிடம் கூறியுள்ளார் இதனால் அதிர்ச்சியடைந்த அந்த சிறுமியின் பெற்றோர் காவல் நிலையம் சென்று புகார் கொடுத்தார்கள் இவர்களது புகாரின் பேரில் சிறுமிக்கு பாலியல் தொந்தரவு செய்த தறி தொழிலாளி மணிகண்டனை பள்ளி பாளையம் போலீசார் கைது செய்து சிறையில் அடைத்தனர். பள்ளிபாளையம், திருச்செங்கோடு பகுதியில் விசைத்தறி கூடங்களில் பணியாற்றும் பெண் தொழிலாளர்கள் சிறுமிகள் தொடர்ந்து பாலியல் சித்ரவதைக்குள்ளாகி வருகிறார்கள் என்று அப்பகுதி மக்கள் கிசுகிசுக்குகிறார்கள்.


டத்தோ ஸ்ரீ லஞ்சம்  கொடுக்க முன்வந்ததை புகார் செய்வீர்

கோலாலம்பூர்,

தங்களை தாக்கிய டத்தோ ஸ்ரீ, அந்த சம்பவத்தை மூடி  மறைக்க லஞ்சம்  கொடுக்க முன்வந்ததாக கூறியிருக்கும் மூன்று ரேலா உறுப்பினர்கள், இந்த விவகாரத்தை மலேசிய  ஊழல் தடுப்பு ஆணையத்திடம் (எம்ஏசிசி)  புகார் செய்ய வேண்டும்.

தாக்குதல் சம்பவத்தை மூடி மறைக்க அந்த மூவருக்கும் தலா 10,000  வெள்ளி வழங்க டத்தோஸ்ரீ  முன் வந்ததாக கூறப்படும் குற்றச்சாட்டை எம்ஏசி சியும் போலீஸும் புலன் விசாரணை செய்ய இந்த புகார் உதவும் என்று  துணைப்பிரதமர் டத்தோ ஸ்ரீ டாக்டர் அகமட்   ஜாஹிட் ஹமிடி கூறினார்.

ரேலா தலைமை இயக்குநர் இந்த விவகாரத்தை என்னிடம் தெரிவித்துள்ளார். மற்றவர்களுக்கு ஒரு பாடத்தைக் கற்று தரும் வகையில் போலீசும் எம்ஏசிசி யும் முழுவிசாரணை மேற்கொள்வதை உள்துறை  அமைச்சு ஆதரிக்கிறது என்றார்  அவர்.

Read More: Malysia Nanban News paper on 1.11.2017


அன்வார் நீதிமன்றத்தில் ஆஜராக சட்டரீதியான மனுத் தாக்கல்!

பிகேஆர் ஆலோசகர் டத்தோஸ்ரீ அன்வார் இப்ராஹிம், தனது மேல்முறையீட்டிற்காக நீதிமன்றத்தில் தன்னை ஆஜர்படுத்த அனுமதிக்கும் ஓர் உத்தரவை (ஓடிபி) ரத்து செய்யும் பதிவதிகாரியின் முடிவை ஆட்சேபித்து சட்ட ரீதியிலான நடவடிக்கை எடுத்துள்ளார்.அன்வாருக்கு வழங்கப்பட்ட ஓடிபி, ஒரு பதி வதிகாரியால் ரத்து செய்யப்பட்டு விட்டதாக கடந்த வெள்ளிக்கிழமை தன் வழக்குரைஞரிடம் தெரிவிக்கப்பட்டதாக அன்வாரின் முன்னணி வழக்கறிஞர் டத்தோஸ்ரீ கோபால் ஸ்ரீராம் நேற்று செவ்வாய்க்கிழமை நீதிமன்ற நடவடிக்கையின்போது மேல் முறையீட்டு நீதிபதி ரொஹானா யூசோப்பிடம் கூறினார். தனது மேல்முறையீட்டு விசாரணையின்போது நீதிமன்றத்தில் ஆஜராக என் கட்சிக்காரருக்கு அடிப்படை உரிமை இருக்கிறது. ஆகவே பதிவதிகாரியால் வழங்கப்பட்ட நிர்வாக உத்தரவை ரத்து செய்யுமாறு கோரும் ஒரு மனுவை நாங்கள் தாக்கல் செய்யவிருக்கிறோம் என்று கோபால் கூறினார்.அந்த விசார ணையின்போது ஆஜராகும் உரிமை அன்வாருக்கு உண்டா, இல்லையா என்பது தொடர்பான ஒரு விண்ணப்பத்தை சமர்ப்பிக்க பத்து நாள் அவகாசம் கோரினார். நீதிமன்ற நடவடிக்கைக்கு பின்னர் செய்தியாளர்களிடம் பேசிய அன்வாரின் இணை வழக்கறிஞர் லத்தீபா கோயா அன்வாரின் விண்ணப்பத்தை செவி மடுக்க ஏப்ரல் 24ஆம் தேதியை நீதிமன்றம் நிர்ணயித்து இருக்கிறது என்றார்.


5 தொகுதிகளில் மட்டுமே மஇகா வெற்றி

கோலாலம்பூர்,

நடந்து முடிந்த பொதுத் தேர்தலில் ம.இ.கா. வரலாறு காணாத தோல்வி கண்டுள்ளது. அதே வேளையில் அது போட்டியிட்ட 9 நாடாளுமன்றத் தொகுதிகளில் சிவராஜ் போட்டியிட்ட கேமரன் மலை தொகுதியிலும் டத்தோ ஸ்ரீ சரவணன்  தாப்பா தொகுதியிலும்  மட்டுமே வெற்றி பெற முடிந்தது.

Read More: Malaysia Nanban Tamil Daily on 10.5.2018


எங்கள் ஹீரோ இவர்தான்; ரஜினி இல்லை'

ஆர்.கே.நகர் இடைத்தேர்தலில் பா.ஜ.க. சார்பில் கங்கை அமரன் போட்டியிடுகிறார். நேற்று முன்தினம் அவர் ரஜினிகாந்தை சந்தித்தார். ஆர்.கே.நகர் இடைத்தேர்தல் நடக்க உள்ள நிலையில், இந்தச் சந்திப்பு பரபரப்பாகப் பேசப்பட்டு வந்தது. இதற்கிடையே, 'ஆர்.கே.நகர் இடைத்தேர்தலில் நான் யாருக்கும் ஆதரவு அளிக்கப்போவதில்லை' என்று ரஜினிகாந்த் இன்று ட்விட்டரில் கூறியிருந்தார். இந்நிலையில், கங்கை அமரன் வேட்புமனுத் தாக்கல் செய்தார். அப்போது, தமிழிசை சவுந்தரராஜன், ஹெச். ராஜா உள்ளிட்டோர் உடன் இருந்தனர். பின் னர் செய்தியாளர்களிடம் பேசிய தமிழிசை, 'ஆர்.கே.நகரில் கங்கை வெற்றி பெற்றால் 100 தாமரைகள் மலரும். மற்ற மாநிலங்களில் பா.ஜ.க பெற்ற வெற் றியின் தாக்கம் இங்கும் தொடரும். பா.ஜ.க. வெற்றி பெற்றால், ஆர்.கே.நகர் மோடியின் நேரடிப் பார்வைக்குச் செல்லும்' என்றார். இதற்கிடையே, ரஜினி யாருக்கும் ஆதரவில்லை என்று கூறியுள்ளது குறித்து செய்தியாளர்கள் கேள்வி எழுப்பினர். அதற்கு தமிழிசை, 'ரஜினி கங்கை அம ரனுக்கு வாழ்த்து கூறியுள்ளார். அதுபோதும். எங்கள் ஹீரோக்கள் மோடி மற்றும் அமித் ஷா தாம்' என்றார்.


மாமன்னருக்காக 16 மாதங்களில் வெ.25 கோடி செலவா?

புத்ராஜெயா,

சுல்தான் முகமட் V கடந்த 2016ஆம் ஆண்டு டிசம்பர் மாதம் மாட்சிமை தங்கிய மாமன்னராக அரியணை அமர்ந்து பின்னர், அவருடைய தனிப்பட்ட செல விற்காகவும் பராமரிப்புக்காகவும் சுமார் 25 கோடியே 70 லட்சம் வெள்ளியை அரசாங்கம் செலவிட்டு இருப்பதாக கூறப்படுவதை தாம் ஆராய்ந்து பார்க்க விருப்பதாக பிரதமர் துன் டாக்டர் மகாதீர் முகமட் தெரிவித்தார்.

Read More: Malaysia Nanban Tamil Daily on 7.6.2018


சோங் வெய் அபார வெற்றி

பெட்டாலிங் ஜெயா,

ஹாங்காங் பொது பூப்பந்து போட்டியில் வெற்றி வாகை சூடி, தன்னால் முடியும் என்பதை நிரூபித்துள்ளார் மலேசியாவின் டத்தோ லீ சோங் வெய்.சீனாவின் இரண்டு முறை உலக வெற்றியாளரான ஷென் லோங்கை 21-14, 21-19 என்ற புள்ளிகளில் சோங் வெய் சர்வ சாதாரணமாக தோற்கடித்து சாதனை படைத்துள்ளார்.

ஹாங்காங் பொது பூப்பந்து ஆண்கள் ஒற்றையர் போட்டி நேற்று ஹாங்காங் கொலிஸியத்தில் நடைபெற்றது. தனது அபார ஆட்டத்தை வெளிப்படுத்தி சோங் வெய் மலேசியாவிற்கு பெருமை சேர்த்துள்ளார். இதன் வழி, வரும் டிசம்பர் 14 முதல் 18-ஆம் தேதி வரை துபாயில் நடைபெறவிருக்கும் உலக சூப்பர்சீரிஸ் இறுதிப்போட்டிக்கு அவர் தகுதியடைந்துள்ளார்.


பொய்ச் செய்தி பரப்புவோருக்கு வெ.5 லட்சம் அபராதம்

கோலாலம்பூர்,

பொய்ச் செய்தி தொடர்பான குற்றமிழைப்போருக்கு  வெ.5 லட்சம் வரை அபராதம் விதித்தல் உள்ளிட்ட அம்சங்களை கொண்டுள்ள சர்ச்சைக்குரிய பொய்ச் செய்திக்கு எதிரான மசோதா 2018 நேற்று மக்களவையில் தாக்கல் செய்யப்பட் டுள்ளது. உத்தேச சட்டத் தின்படி முழுவதும் அல்லது பகுதி பொய்யான ஏதேனும் செய்தி, தகவல், புள்ளி விவரம் அல்லுத அறிக்கை ஆகியவை கட்டுரை காயொளி, ஒலிப்பதிவு வடி விலோ அல்லது வார்த்தைகள், கருத்து க்களை குறிக்கக்கூடிய  இதர வடிவிலோ இருக்குமாயின் அது பொய்ச் செய்தி என வர்ணிக்கப்படுகிறது.

Read More: Malaysia Nanban Tamil Daily on 27.3.2018